
A  modo  de  presentación 


Os  escritores  galegos  do  Século  XIX  retrataron  os  diversos  tipos  de  paisaxes  galegas.  Nas  obras  de 
Rosalía  de  Castro  ou  de  Emilia  Pardo  Bazán  contraponse  a  paisaxe  urbana,  cargada  de  bulicio,  co  rural, 
identificado  este  último  co  natural,  e  caracterizado  pola  súa  dozura,  tranquilidade,  melancolía,  un  espazo 
que  evoca  recordos  felices,  cuxa  harmonía  québrase  ocasionalmente  pola  acción  dos  axentes  naturais. 
Nesta  perda  de  naturalidade  irrompe  tamén  o  home,  que  coa  súa  irracional  existencia  degrada  a  paisaxe. 
Décadas  máis  tarde,  Alfonso  Daniel  Rodríguez  Castelao  mostraba  a  súa  preocupación  pola  degradación 
da  paisaxe  galega,  afirmando  que  "0  eucalipto  desnaturalizou  a  paisaxe  galega".  A  rotunda  e  atinada 
afirmación  de  Castelao  prodúcese  no  momento  en  que  o  eucalipto  está  a  iniciar  a  súa  difusión  territorial, 
que  culminará  a  finais  do  Século  XX  coa  eucaliptización  e  degradación  de  grandes  superficies  da  paisaxe 
galega.  A  perda  de  naturalidade  da  paisaxe  galega  será  retratada  con  mestría  en  "0  bosque  animado", 
obra  do  coruñés  Wenceslao  Fernández  Flórez  (1943),  que  describe  admirablemente  a  vida  rural  en  torno 
a  unha  fraga  malpocada,  na  que  puxeron  as  súas  poutas  destrutivas  o  piñeiro  e  o  eucalipto,  e  onde  se 
introduce  unha  liña  de  teléfono,  cuxo  poste,  ao  igual  que  o  resto  dos  elementos  da  fraga,  ten  unha 
personalidade  propia,  neste  caso  marcada  pola  vaidade  e  a  presunción,  unida  a  unha  rancia  xactancia 
aristocrática. 

Nas  décadas  finais  do  Século  XX  e  a  primeira  do  presente,  a  paisaxe  foi  destruíndose,  quizais  con  maior 
forza,  con  maior  avidez.  As  fragas  e  os  soutos  desapareceron  do  ámbito  territorial  de  moitas  parroquias, 
de  moitos  municipios,  e  de  seguir  con  este  ritmo  destrutor  posiblemente  de  moitas  bisbarras.  A  perda  de 
biodiversidade  móstrase  igualmente  contundente  en  relación  coa  representación  doutros  ecosistemas, 
especialmente  das  brañas  e  turbeiras,  dos  queirogais,  das  dunas  e  marismas,  das  lagoas  costeiras  e 
interiores.  Vivimos  unha  época  gris  para  a  conservación  do  patrimonio  de  Galicia,  sexa  este  natural, 
cultural,  rural  ou  urbano.  A  destrución  cabalga  desbocada  propagando  unha  visión  distorsionada  da 
modernidade,  coa  que  se  quere  ocultar  un  modelo  insostible  tanto  na  súa  vertente  ambiental  como  social. 

A  degradación  da  paisaxe  e  das  súas  compoñentes  non  é  un  problema  que  afecta  unicamente  a  Galicia, 
xa  que  moitos  dos  problemas  que  aquí  podemos  identificar,  tamén  se  poden  recoñecer  noutros  territorios 
da  Unión  Europea.  E  por  iso  en  distintas  normativas  de  incidencia  ambiental  xurdiu  a  necesidade  de 
diagnosticar  e  avaliar,  como  paso  inicial  a  calquera  medida  de  planificación  ou  de  xestión,  o  estado  en 
que  se  atopan  determinados  compoñentes.  Empregando  nestas  valoracións  un  conxunto  de  niveis  entre 

o  "bo  estado"  e  o  "mal  estado".  0  cambio  a  nivel  lexislativo  resulta  rompedor  fronte  ás  políticas 
conformistas  de  épocas  pasadas,  onde  se  asumía  sempre  a  situación  como  "perfecta",  mentres  que  as 
imperfeccións  se  ocultaban  debaixo  dunha  pesada  alfombra.  Malia  iso,  esa  nova  formulación  non 
resultaba  novidosa  no  ámbito  social,  onde  a  dicotomía  clásica  entre  o  bo  e  o  malo,  o  yin  e  o  yang,  o  feo  e 
o  belo,  aplicábase  en  distintas  esferas  e  relacións.  Neste  mesmo  contexto,  o  Convenio  da  Paisaxe 
(2001),  refírese  tanto  ás  paisaxes  que  poidan  considerarse  excepcionais  coma  ás  paisaxes  cotiás  ou 
degradadas.  Formulando  o  Convenio  a  necesidade  de  identificar  e  cualificar  as  paisaxes  e  os  seus 
elementos,  aínda  que  non  definindo  para  iso  unha  metodoloxía  concreta. 

En  Galicia  a  escasa  protección  que  se  outorga  ás  paisaxes  excepcionais,  cotiás  ou  degradadas,  e  a 
escasa  participación  nos  procesos  de  identificación  e  cualificación  das  paisaxes,  propiciou  distintos 
movementos  sociais  na  súa  defensa.  A  eles  debémoslles  a  cuñaxe  de  novos  termos  e  conceptos,  como  a 
"eucaliptización",  o  "ladrillazo",  ou  o  "feísmo".  Co  termo  feísmo  trátase  de  aglutinar  un  conxunto 
heteroxéneo  de  actuacións  efectuadas  polo  ser  humano  sobre  a  paisaxe,  froito  da  introdución  de 
elementos  alleos  ou  construcións  distorsionantes  que  afastan  un  escenario  ou  un  tipo  concreto  de 
paisaxe  do  seu  estatus  de  "excepcional"  ou  "cotián".  A  percepción  resulta  aquí,  como  na  propia  definición 
que  o  Convenio  de  Florencia  acuña  sobre  a  paisaxe,  o  elemento  clave.  Non  exento  de  subxectividade, 
pero  tamén  non  exento  de  criterios  ou  concepcións  aceptadas  pola  maior  parte  da  cidadanía. 

Estas  notas  de  presentación  do  libro  non  as  deberiamos  escribir  os  autores,  posto  que  contabamos  para 
iso  coa  pluma  máis  versada  do  noso  compañeiro  e  amigo  o  profesor  Gerardo  Pereira-Menaut,  promotor  e 
impulsor  do  Observatorio  Galego  do  Territorio,  pero  o  seu  óbito  inesperado  nos  deixou  orfos  das  súas 
palabras,  da  solidez  dos  seus  coñecementos,  da  súa  excelencia  como  conversador  e  comunicador,  e  do 
seu  compromiso  pola  paisaxe  galega.  Este  libro  xorde  dunha  desas  longas  e  tranquilas  conversacións 
mantidas  con  Gerardo,  que  nos  requiría  un  artigo  para  a  Revista  Kardo  que  versase  sobre  o  cambio 
paisaxístico  daqueles  montes  que  os  nosos  avós  designaban  como  "calvos"  e  agora  se  atopan  cubertos 
por  torres  de  metal.  Nun  encontro  posterior,  formulounos  vincular  estas  accións  co  feísmo.  Todo  un  reto, 
pouco  a  pouco  fomos  incorporando  máis  casos  e  dándolle  ao  documento  un  aire  de  guía  de  campo, 
buscando  con  iso  afastarnos  do  deslustrado  tecnicismo  que  impera  nos  documentos  oficiais,  para 
debullar  coa  descrición  dun  conxunto  de  tipos  o  estado  en  que  se  atopa  a  paisaxe  de  Galicia. 

Aínda  que  Gerardo  non  puido  efectuar  a  presentación  deste  libro,  non  nos  queriamos  esquecernos  as 
súas  palabras  e  por  iso  consideramos  oportunos  recuperar  un  dos  artigos  que  escribiu  para  a  Revista 
Kardo  en  relación  co  feísmo. 

A  vueltas  con  el  feísmo  (2aparte)  y  respuesta  a  Sergio  Remacha  Vecino 

Gerardo  Pereira-Menaut 

Revista  Kardo 


Efectivamente,  el  discurso  sobre  el  feísmo  no  es  ni  puede  ser  un  debate  artístico  sobre  la 
belleza  o  la  estética  de  los  objetos.  E1  (o  los  fenómenos)  que  llamamos  feísmo  es  mucho 
más  que  objetos  feos.  Las  construcciones  de  cualquier  tipo  y  función,  la  disposición  de 
éstas  en  el  espacio  y  la  relación  de  unas  con  otras,  también  ellas  pueden  producir  montones, 
nunca  mejor  dicho,  de  feísmo.  Es  feísmo  el  automóvil  o  la  nevera  viejos  ‘depositados’  en  el 
monte  cuando  no  se  sabe  qué  hacer  con  ellos.  Y  podemos  afinar  un  poco  más:  ;no  es 
feísmo  destruir  un  jardín  para  hacer  un  parque  infantil  innecesario,  en  un  lugar  inadecuado 
para  ello,  por  decisión  de  una  o  varias  personas,  aunque  la  norma  las  faculte  para  ello,  de 
espaldas  a  los  intereses  de  los  ciudadanos?  Con  esto  nos  pasamos  a  otro  feísmo,  que  ya  no 
reside  en  objetos  o  realidades  materiales,  sino  en  actitudes  de  las  personas,  en  su  forma  de 
proceder,  en  sus  ideas.  E1  fascismo  es  feo.  ¿Se  puede  dudar? 

Introdución 


A  xénese  do  "Convenio  Europeo  da  Paisaxe"  remóntase  a  mediados  da  década  de  1990,  cando  este  foi 
promovido  polo  Consello  de  Europa,  reunións  nas  que  participou  oficialmente  o  Reino  de  España.  0 
Convenio  concluíuse  finalmente  no  ano  2000  na  cidade  de  Florencia  entrando  en  vigor  no  ano  2004. 
España  non  obstante  dilatou  a  súa  ratificación  ata  o  26  de  novembro  de  2007  (BOE  de  5/02/2008), 
entrando  en  vigor  o  1/03/2008  (Xefatura  do  Estado,  2008). 

A  escasa  dilixencia  do  Goberno  Español  para  ratificar  o  Convenio  Europeo  da  Paisaxe  pode  resultarnos 
estraña,  pero  non  obstante  foi  proceder  habitual  en  relación  cos  Convenios  Internacionais  ou  en  relación 
coas  normativas  europeas  vinculadas  co  Medio  Ambiente.  O  mesmo  procedemento  xa  acontecera  a 
finais  da  década  dos  60  do  século  XX,  cando  España  participou  nas  reunións  que  culminarían  coa  xénese 
do  "Convenio  relativo  aos  Humidais  de  Importancia  Internacional  especialmente  como  Hábitat  de  Aves 
Acuáticas"  asinado  na  cidade  iraniana  de  Ramsar  en  1971,  pero  cuxa  ratificación  do  Goberno  de  España 
demorouse  ata  o  ano  1982.  Noutros  casos  os  nosos  gobernantes  optaron  por  asumir  as  novas  normas  en 
pequenas  doses,  co  fin  de  evitar  que  a  súa  aplicación  producise  unha  mellora  significativa  sobre  o 
maltratado  medio.  Así  aconteceu  coa  DC  92/43/CEE  a  transposición  da  cal  a  efectuouse  en  distintas 
etapas  que  finalizan  en  decembro  do  2007  coa  aprobación  da  Lei  do  Patrimonio  Natural  e  da 
Biodiversidade  (Lei  42/2007). 

O  texto  do  "Convenio  Europeo  da  Paisaxe"  é  breve,  5  páxinas,  e  o  seu  contido  a  priori  non  mostra 
elementos  que  puidesen  considerarse  como  un  cambio  drástico  nas  políticas  ambientais  e  territoriais.  No 
texto  do  tratado  non  aparecen  recollidos  termos  como  "prohibir",  "cumprir",  "esixir",  ou  o  tan  socorrido 
"deberán",  como  tampouco  figuran  termos  como:  "ecoloxía",  "ecosistema,  "deterioración",  "degradación, 
"destrución".  A  palabra  "conservar"  soamente  aparece  recollida  unha  vez,  ademais  nun  sentido  moi  xeral. 
E  coa  mesma  escasa  frecuencia  atopamos  outros  termos  que  poderían  ser  considerados  como 
turbulentos:  "salvagardar"  (1),  "medio"  (1),  "ambiental"  (3).  No  momento  de  establecer  o  ámbito  do 
Convenio,  os  seus  redactores  empregan  termos  moi  globais,  de  modo  que  expresións  como  zonas 
terrestres  (1)  soamente  aparecen  designadas  unha  vez,  e  con  esta  mesma  reducida  frecuencia  figuran 
outros  termos  territoriais  como:  mariño  (1)  augas  interiores  (1),  medios  mineiros  (1),  forestal  (1),  agrícola 
(2),  rural  (2),  urbano  (3)  e  natural  (8).  Os  redactores  do  Convenio  preferiron  empregar  termos  máis  globais 
e  quizais  menos  conflitivos  como  territorio  (14)  ou  paisaxe  (54). 

Os  receos  dos  nosos  temerosos  gobernantes  fronte  ao  "Convenio  Europeo  da  Paisaxe"  poden  vir 
derivados  do  preámbulo  onde  se  indica  "que  a  paisaxe  é  un  elemento  clave  do  benestar  individual  e 
social  e  do  que  a  súa  protección,  xestión  e  ordenación  implican  dereitos  e  responsabilidades  para  todos". 
E  os  termos  "protección"  (17),  "ordenación"  (17)  e  "xestión"  (17),  repítense  de  forma  conxunta  ao  longo  do 
seu  articulado,  marcando  as  obrigas  e  deberes  das  autoridades  públicas  en  relación  coa  conservación  e  o 
uso  racional  da  paisaxe. 

A  ratificación  por  España  do  Convenio  Europeo  da  Paisaxe  (2004),  iniciou  unha  carreira  autonómica  para 
proverse  de  normas  propias  sobre  a  paisaxe.  Os  textos  autonómicos  non  resultaron  moi  creativos  na 
promoción  de  medidas  concretas  para  asegurar  a  conservación  e  o  uso  racional  da  paisaxe.  Pola  contra 
promoveron  a  burocratización  da  paisaxe,  creando  un  modelo  gris  e  oficinesco  de  directrices,  plans  e 
planiños  cuxa  posta  en  marcha  se  eterniza.  A  pesar  de  que  para  a  súa  execución  fomentaron  a  aparición 
de  chiringuitos  e  chiringuitiños.  A  burocratización  da  paisaxe  resulta  pouco  compatible  coa  participación 

pública  que  asume  o  Convenio  Europeo  da  Paisaxe  (Convención  sobre  o  acceso  á  información,  a 
participación  do  público  na  toma  de  decisións  e  o  acceso  á  xustiza  en  asuntos  ambientais,  Aarhus,  25  de 
xuño  de  1998),  e  pon  de  relevo  o  afastamento  da  paisaxe  oficial  das  demandas  e  as  sensibilidades  da 
sociedade. 

Volvendo  ao  Convenio  Europeo  da  Paisaxe,  e  entrando  na  definición  do  propio  termo  "paisaxe", 
atopámonos  cunha  proposta  globalizadora,  na  que  se  considera  como  paisaxe  aquela  porción  de  territorio 
tal  como  a  percibe  a  poboación,  o  carácter  da  cal  sexa  o  resultado  da  acción  e  a  interacción  de  factores 
naturais  e/ou  humanos.  Posteriormente,  na  Recomendación  CM/Rec  (2008)  3  do  Comité  de  Ministros  do 
Consello  de  Europa  (23/02/2008),  sobre  as  orientacións  para  a  aplicación  do  Convenio  Europeo  da 
Paisaxe  desenvólvese  este  concepto  indicando  que  a  definición  enunciada  no  Convenio  é  diferente 
daquela  que  pode  ser  formulada  en  certos  documentos  e  que  ven  na  paisaxe  un  "ben"  (concepción 
patrimonial  da  paisaxe)  e  valórao  (como  paisaxe  "cultural",  "natural",  etc.)  considerándoo  como  unha 
parte  do  espazo  físico.  Este  novo  concepto  expresa,  pola  contra,  o  desexo  de  afrontar,  de  xeito  global  e 
frontal,  a  cuestión  da  calidade  dos  lugares  onde  vive  a  poboación,  recoñecida  como  condición  esencial 
para  o  benestar  individual  e  social  (entendido  no  sentido  físico,  fisiolóxico,  psicolóxico  e  intelectual),  para 
un  desenvolvemento  sostible  e  como  recurso  que  favorece  a  actividade  económica. 


O  hórreo  galego  foi  obxecto  de  frecuentes  e  aterradoras  transformacións. 


Sobre  a  valoración  da  paisaxe  existen  na  literatura  científica  numerosas  propostas  metodolóxicas 
formuladas  dende  o  ámbito  da  ecoloxía,  da  xeografía  ou  da  arquitectura,  así  como  propostas  integradas. 
Pero  tamén  se  propuxeron  valoracións  máis  sociais  baseadas  na  propia  percepción  dos  individuos  que 
conforman  determinados  tipos  de  paisaxes,  ou  daqueles  que  como  viaxeiros  ou  observadores  do  cotián 
percorren  as  paisaxes  dos  seus  veciños.  Esta  valoración  social  non  entende  nin  de  complexos  algoritmos, 
nin  de  modelizacións  en  3D,  xa  que  percibe  a  paisaxe  baseándose  nuns  criterios  simples  herdados  ou 
aprendidos  no  seu  desenvolvemento  vital,  na  práctica  e  intercambio  con  outros  observadores  acreditados 
ou  noveis.  A  prensa  e  as  chamadas  redes  sociais  xogaron  e  xogan  un  papel  moi  importante  na 
percepción  social  da  paisaxe  no  Século  XXI,  difundindo  distintas  imaxes  de  escenarios  territoriais  nos  que 
se  mantén  unha  boa  calidade  paisaxística,  fronte  a  outros  nos  que  a  calidade  paisaxística  aparece 
deteriorada  ou  destruída.  Para  designar  as  imaxes  de  boa  calidade  paisaxística  recórrese  a  termos  como 
"salvaxe",  "virxinal  ou  "natural",  mentres  que  os  espazos  de  baixa  calidade  paisaxística  se  identifican 
habitualmente  con  termos  como  "degradado".  "alterado",  "perturbado",  "artificial",  "irracional",  ou  de  xeito 
máis  recente  como  "feísmo". 

Guía  de  campo  para  a  interpretación  do  feísmo  na  paisaxe  galega 


Os  dicionarios  das  Reais  Academias  Galega  e  Española  resultan  coincidentes  á  hora  de  definir  o  termo 
"feo"  (Latín  " foedus "),  vinculándoo  con  aquilo  desprovisto  de  beleza  e  fermosura,  ou  ben  que  causa 
desagrado  ou  aversión.  De  "feo"  derivaría  "feísmo",  voz  que  non  aparece  recollida  no  dicionario  da  Real 
Academia  Galega,  mentres  que  a  española  o  define  como  a:  "Tendencia  artística  ou  literaria  que  valora 
esteticamente  o  feo".  Non  hai  que  indagar  moito  para  comprender  que  esta  definición  non  garda  relación 
co  uso  social  outorgado  nas  últimas  décadas  e  vinculado  cunha  percepción  negativa  da  calidade  da 
paisaxe,  percibida  ben  individual,  como  de  forma  colectiva  a  través  das  imaxes  distribuídas  polos  medios 
de  comunicación  e  as  redes  sociais.  A  percepción  social  do  feísmo  non  se  reduce  a  un  problema  de 
definición  e  concepto,  vai  máis  alá,  xa  que  nos  comentados  medios  de  comunicación  e  as  redes  sociais 
flúen  un  conxunto  de  elementos  característicos  de  diversos  patróns  ou  estadios  da  degradación  da 
paisaxe,  algúns  dos  cales  se  repiten,  con  variacións  máis  ou  menos  perceptibles  en  distintas  paisaxes, 
mentres  que  outros  móstranse  máis  exclusivos,  representantes  dunha  estraña  endemicidade  fraguada 
cunha  amálgama  estraña  de  elementos  identitarios  e  outros  incorporados  en  tempos  modernos. 

Nas  hemerotecas  e  nas  redes  sociais,  como  xa  indicamos,  son  abundantes  as  mencións  ao  feísmo.  La 
Voz  de  Galicia  mantén  dende  hai  uns  anos  o  álbum  fotográfico  "Chapuzas  Galegas",  coa  contribución  de 
reporteiros  gráficos  e  lectores  onde  se  recompilan  máis  de  150  fotografías  dos  "elementos  que  os  galegos 
máis  adaptan  ás  súas  necesidades  vitais  cunha  ampla  dose  de  humor,  desidia  e  ata  caradura".  0 
exhaustivo  labor  desenvolvido  por  La  Voz  de  Galicia  inclúe  ademais  distintos  artigos  e  reportaxes  sobre  o 
feísmo.  Situación  similar  obsérvase  na  maioría  dos  diarios  galegos,  como  Diario  de  Ferrol,  El  Correo 
Gallego,  El  Ideal  Gallego,  El  Progreso,  Faro  de  Vigo,  La  Opinión,  La  Región,  ou  as  edicións  galegas  de  El 
Mundo  e  El  País.  0  feísmo  é  tamén  obxecto  de  análise  pola  prensa  dixital,  destacando  os  tribunas  e 
noticias  dos  extintos  Vieiros  (1996-2010)  e  Xornal  de  Galicia  (2008-2011),  e  mantense  nas  cabeceiras  de 
Vieiros,  Noticieirogalego.com  ou  de  Sermos  Galiza.  Nas  redes  sociais  galegas  o  tratamento  do  feísmo 
esperta  a  atención  de  brillantes  fotógrafos  como  Xurxo  Lobato,  ou  de  profesionais  da  arquitectura,  o 
territorio  ou  o  medio  ambiente.  Á  que  se  unen  varias  decenas  de  páxinas  e  blogs  sobre  este  mesmo 
tema:  o  servizo  Blogger  propiedade  de  Google  indexa  automaticamente  45  weblog  sobe  "paisaxe"  de 
Galicia  e  27  sobre  feísmo  en  Galicia.  0  feísmo  provocou  a  aparición  de  novas  iniciativas  sociais,  como  a 
celebración  no  ano  2005  do  primeiro  Concurso  Fotográfico  de  Feísmo  Urbanístico  nas  Pontes, 
organizado  pola  Asociación  Choiva  Ázeda,  e  ao  que  optaron  199  fotografías.  Finalmente  debemos  tamén 
salientar  os  artigos  de  Remacha  Vecino  (2014)  e  Pereira-Menaut  (2014)  na  revista  dixital  Kardo. 


Descrición  dos  tipos 


Da  análise  da  paisaxe  galega  e  dos  seus  principais  compoñentes  (Gómez  Orellana  et  al.  2005-2006; 
Martínez  Sánchez  et  al.  2010,  2011;  Ramil-Rego  2007,  2009a,b;  Ramil-Rego  et  al.  2001,  2009,  2013)  e 
da  percepción  social  que  sobre  este  se  recolle  en  distintas  fontes  impresas  e  dixitais,  elaboramos  unha 
tipoloxía  de  carácter  artificial  para  a  caracterización  e  diferenciación  das  distintas  manifestacións  do 
feísmo  na  paisaxe  de  Galicia.  Os  34  tipos  establecidos  resúmense  de  forma  breve,  acompañando  a  esta 
descrición  varias  fotografías  ilustrativas.  A  tipoloxía  obtida  considérase  como  un  modelo  aberto  e 
adaptable  debido  á  continua  transformación  antrópica  que  sofre  a  paisaxe. 

Guía  de  campo  para  a  interpretación  do  feísmo  na  paisaxe  galega 


Typus:  Adiantado 


0  Libro  da  Xénese  recolle  un  mandato  de  Deus  a  Eva  e  Adán  e  aos  seus  descendentes;  "E  bendiciunos 
Deus  e  díxolles:  Crecede,  multipllcádevos,  enchede  a  terra  e  sometédea;  dominade  os  pelxes  do  mar,  as 
aves  do  ceo  e  todos  os  animals  que  se  moven  sobre  a  terra".  Dende  a  máls  afastada  antigüidade  o  home 
tratou  de  conquistar  e  someter  irracionalmente  o  planeta  esgotando  os  seus  recursos  e  condenando 
grande  parte  da  socledade  humana  á  fame  e  á  miserla.  Na  colonizaclón  das  últimas  frontelras  xorden  os 
adiantados  e  así  en  1522  a  coroa  española  subscribía  unha  capitulación  con  Juan  Ponce  de  León  "para 
yr  a  descubrir  y  poblar  la  ysla  de  Blminf',  outorgándolle  o  título  de  "adelantado  de  la  dicha  ysla",  e  en 
consecuencla  plenos  poderes  sobre  esta.  En  Galicia  a  conqulsta  Irraclonal  e  insostlble  da  terra  segue 
espertando  frenesí  entre  grupos  de  cidadáns  que  a  pesar  de  carecer  a  designación  rexia  de  adiantado, 
inlclan  a  conqulsta  dos  Inhóspltos  terñtoños  co  apoio  compracente  do  líder  local,  que  prodiga  a  ordenanza 
non  escrita  do  "Ti  vai  facendo",  mentres  espera  a  vinda  gozosa  dunha  nova  desnaturalización  das 
normativas  protectores  do  chan  e  do  patñmonlo  que  outorgue  aos  adlantados  papels  de  legalidade  para 
as  súas  ímprobas  actuacións. 


Adiantados  en  Costa  Artabra. 


Colonizando  as  dunas  na  Ría  de  Noia. 


Detalle  dun  adiantado  coruñes. 

Guía  de  campo  para  a  interpretación  do  feísmo  na  paisaxe  galega 


Un  adiantado  galaico. 


Anaco  a  anaco  transformáronse  os  montes  comunais  de  varias  provincias  galegas  en  predios  privados 
onde  se  foron  establecendo  adiantados  de  todo  tipo.  A  táctica  da  formiga  traballadora  utilizouse  con  éxito 
para  parcelar  peche  tras  peche,  medios  dunares,  humidais,  bosques  e  distintos  tipos  de  hábitats  naturais 
situados  en  solos  rústicos  protexidos.  Controlado  o  perímetro  o  adiantado  desenvolve  a  súa  obra 
colonizadora  construíndo  un  singular  galponciño  supostamente  para  as  ferramentas,  un  depósito  de  auga 
para  aplacar  a  sede  das  exhaustas  galiñas,  á  vez  que  substitúe  a  maléfica  vexetación  natural  por  tristes 
camelias  ( Camellia )  e  lúgubres  cipreses  bastardos  ( Chamaecyparis ),  xunto  cunha  pequena 
representación  da  heroica  horticultura  promiscua.  Nun  plis-plas,  e  oculto  tras  os  impenetrables  muros  o 
rudimentario  galpón  convértese  en  vivenda  de  dúas  plantas,  e  o  bebedoiro  destinado  a  saciar  ás 
sedentas  galiñas  nunha  piscina  olímpica. 

Guía  de  campo  para  a  interpretación  do  feísmo  na  paisaxe  galega 


Typus:  Vallum 


Os  romanos  designaban  como  "valla"  (plural  vallum),  ás  cercas,  muros  e  peches,  pero  cando  chegaron  á 
Gallaecla  pulderon  constatar  que  os  nativos  xa  eran  amlgos  de  construír  os  seus  propios  vallum. 
Probablemente  dende  esta  remota  antlgüidade,  os  muros,  peches  e  lindes,  foron  e  continúan  sendo  unha 
fonte  de  continuos  litixios  entre  os  habitantes  da  paisaxe  galega.  Pero  máis  alá  dos  problemas  de 
propledade,  os  muros  e  peches  tradiclonals  constltúen  un  elemento  slngular  en  moitas  das  nosas 
paisaxes  rurais.  Fronte  a  eles  xurdiron  nas  últimas  décadas  un  amplo  catálogo  de  elementos  irritantes  ao 
observador  da  palsaxe  vlnculados  cos  adiantados  ou  coa  agregaclón  colonial  destes  que  se  alzan  como 
estruturas  opacas,  impermeables  e  impenetrables  que  responden  á  necesidade  ancestral  do  adiantado 
primitivo  en  establecer  un  perímetro  seguro  fronte  ás  animalias  e  ás  miradas  curiosas  de  veciños  e 
viaxeiros.  Necesldades  que  na  actualidade  carecen  de  xustificación,  salvo  que  se  quelra  con  elas 
favorecer  a  continua  degradación  territorial  e  paisaxística  que  sofre  Galicia. 

Un  rápido  percorrido  pola  paisaxe  galega  permitirá  ao  observador  evidenciar  un  amplo  catálogo  de  muros 
e  peches  de  fábrica  moderna,  que  tanto  pola  súa  altura,  coma  polos  materiais  empregados,  discrepan 
abertamente  cos  criterios  pouco  esixentes  establecidos  pola  lexislación  urban ística  e  ambiental.  Á  marxe 
do  seu  carácter  legal,  alegal  ou  ilegal,  as  novas  solucións  adoptadas  para  peches  e  muros  representan 
un  dos  elementos  máis  elocuentes  do  fenómeno  de  feísmo. 


Modelo  de  peche  cada  vez  máis  frecuente  nos  adiantados  galegos,  cunha  capa  basal  de  formigón  sobre  a 
que  se  alza  outro  peche  de  natureza  plástica. 


Ootros  exemplos  de  muros  irreverentes. 

Guía  de  campo  para  a  interpretación  do  feísmo  na  paisaxe  galega 


Typus:  Galpén 


Un  dos  elementos  máis  característicos  do  feísmo  galego  é  o  "galpón"  entendido  como  tal  unha 
construción  con  paredes  xeralmente  de  bloque  ou  ladrillo  e  tellado  de  distinta  fábrica,  que  é  empregada 
como  segunda  vivenda  ou  fin  de  semana  e  que  se  atopa  situado  dentro  do  perímetro  do  adiantado  ou 
construído  en  metade  da  nada.  Co  tempo  o  galpón  pode  sufrir  unha  metamorfose  e  converterse  nunha 
alegre  vivenda  de  dúas  plantas,  ou  reproducirse  asexualmente  obténdose  unha  pequena  colonia  de 
galponciños  que  rodean  ao  proxenitor. 

0  termo  "galpón"  difire  do  concepto  de  "pendello",  "alboio,  "alpendre",  "cabana"  é  dicir  das  construcións 
auxiliares  destinadas  nas  vivendas  rurais  como  almacén  de  leña  ou  de  ferramentas  que  se  sitúan 
contiguas  á  vivenda  ou  próximas  a  estas.  E  tamén  difire  do  concepto  de  "chabola",  "cacharufo"  ou 
"choupana".  0  Dicionario  da  Real  Academia  Galega  non  recolle  o  termo  "galpón"  e  no  da  Española, 
indícase  que  é  de  orixe  americana,  outorgándose  en  castelán  tres  significados;  1.  -  Casa  grande  dunha 
planta.  2.  -  Departamento  que  se  destinaba  aos  escravos  nas  facendas  de  América.  3.  -  Alpendre  grande 
con  paredes  ou  sen  elas.  Ningún  destes  significados  acerta  co  uso  outorgado  polos  creadores  da  paisaxe 
galega  para  a  voz  galpón,  a  pesares  de  que  este  termo  aparece  recollido  abundantemente  na 
documentación  xerada  entre  os  nosos  creadores  e  as  autoridades  urbanísticas. 


Diversas  morfoloxias  do  galpón  galaico. 

Guía  de  campo  para  a  interpretación  do  feísmo  na  paisaxe  galega 


Typus:  Pendello 


0  rústico  e  tradicional  alpendre  no  que  campesiños  ou  mariñeiros  gardan  as  súas  ferramentas,  poden  e 
dan  realce  á  beleza  de  moitas  paisaxes  galegas  como  se  evidencian  en  óleos  e  fotografías.  Pero  o 
alpendre  tamén  se  converteu  nunha  arma  de  destrución  masiva  da  paisaxe  galega,  en  moitos  casos 
favorecido  pola  preguiza  e  desleixo  das  nosas  autoridades. 


Pendello  últlma  moda. 


Guía  de  campo  para  a  interpretación  do  feísmo  na  paisaxe  galega 


Pendellos  para  usos  múltiples. 


Guía  de  campo  para  a  interpretación  do  feísmo  na  paisaxe  galega 


Typus:  Palafitta 


¿Como  eran  as  primeiras  vivendas  dos  habitantes  de  Galicia?  A  pregunta  foi  obxecto  dunha  ardua 
investigación  polo  historiador  Luis  Monteagudo  García,  quen  expón  as  súas  conclusións  en  dous 
traballos:  "Galicia  legendaria  y  arqueológica:  problemas  de  las  ciudades  asolagadas"  (1957)  e  "Palafitos. 
Problemas  y  leyendas"  (1957).  Neles  formula  a  hipótese  de  que  os  antigos  galegos  vivían  en  palafitos 
sobre  as  augas  das  nosas  lagoas,  ríos  e  marismas,  ecosistemas  acuáticos  que  naqueles  remotos  tempos 
cubrirían  unha  superficie  maior  que  a  actual. 


Reconstrución  dunha  aldea  palafítica  da  Idade  do  Bronce  en  Alemaña. 


A  vida  nos  palafitos  debeu  impregnar  o  DNA  dos  galegos  e  aínda  se  expresa  no  modo  de  deseñar  as 
súas  vivendas.  Así  no  seo  dos  adiantados,  como  nos  pequenos  rueiros  ou  nas  marabuntas  que  salpican 
o  país,  se  recoñece  doadamente  unha  construción,  de  tipo  familiar  ou  colectiva,  que  se  alza  3  ou  4 
metros  sobre  o  solo  soportadas  por  columnas  de  formigón.  A  altura  final  da  área  habitable  queda 
establecida  a  partir  de  cálculos  precisos  sobre  a  cota  máis  probable  que  alcanzasen  as  augas  no  próximo 
período  diluvial. 


Soberbio  exemplo  de  palafito  galego  no  bordo  da  ZEC  Costa  Ártabra  (A  Coruña). 

Guía  de  campo  para  a  interpretación  do  feísmo  na  paisaxe  galega 


Mostra  da  arte  palafitta  en  Galicia. 

Guía  de  campo  para  a  interpretación  do  feísmo  na  paisaxe  galega 


Typus:  Torreón 


Non  todos  os  galaicos  aspiran  a  vivir  en  palafitos,  outros  prefiren  evitar  a  chegada  do  próximo  diluvio 
resgardados  en  recias  fortalezas.  Os  Reis  de  Castela  e  Aragón,  pouco  amigos  da  auga  e  da  hixiene 
corporal,  humillaron  aos  díscolos  e  revoltosos  nobres  galegos  coa  demouca  das  torres  dos  seus  castelos 
e  palacetes.  Esa  afronta  ignominiosa  deixou  unha  pegada  imborrable  nas  xeracións  posteriores  de 
galegos  que  en  sinal  de  rebeldía  alzan  nas  súas  posesións  fachendosas  torres. 


Moderna  torre  na  Costa  da  Morte  (A  Coruña)  cun  defensivo  recinto  de  bloques  de  granito 


Torre  camuflada  como  granxa  para  o  desfrute  dunha  colonla  de  Gallus  gallus  domestícus. 


Outro  exemplo  de  torre  galalca 

Guía  de  campo  para  a  interpretación  do  feísmo  na  paisaxe  galega 


Typus:  Paries  nudum 


A  Lei  9/2002,  do  30  de  decembro,  de  ordenación  urbanística  e  protección  do  medio  rural  de  Galicia, 
obriga  aos  propietarios  das  zonas  urbanas  e  rurais  a  conservar  e  manter  de  forma  axeitada  as  fachadas 
dos  edificios.  0  incumprimento  da  norma  é  tipificado  como  unha  falta  leve  que  pode  ser  obxecto  dunha 
sanción  estipulada  entre  300  e  6.000  €.  No  ano  2006,  segundo  recolle  La  Voz  de  Galicia  na  súa  edición 
do  19/12/2010,  o  número  de  construcións  afectadas  ascendía  a  decenas  de  miles,  e  por  iso  Urbanismo 
remitiu  unha  circular  para  instar  aos  315  concellos  a  exercer  as  súas  competencias  e  ordenar  a 
conclusión  das  fachadas  inacabadas.  Algúns  munícipes  non  só  fixeron  caso  omiso  dunha  medida 
impopular  a  un  ano  das  eleccións  municipais  do  2007,  senón  que  reprocharon  á  Xunta  ser  excesivamente 
drástica  nas  súas  esixencias  urbanísticas.  Co  paso  do  tempo  a  situación  non  sufriu  ningunha  melloría,  a 
Xunta  móstrase  tímida  en  esixir  aos  munícipes  a  aplicación  da  lei,  e  mentres  isto  acontece  a  calidade  de 
paisaxe  galega  séguese  deteriorando. 


Castelo  fortaleza  de  Navia  de  Suarna  construído  inicialmente  no  Século  XI  polos  Condes  de  Altamira,  e 
transformada  no  Século  XIV  para  uso  militar.  Na  parte  dereita  da  imaxe  obsérvase  os  distintos  niveis 
construtivos,  o  último  consistente  en  bloques  de  formigón. 


Varios  exemplos  de  Paries  nudum. 

Guía  de  campo  para  a  interpretación  do  feísmo  na  paisaxe  galega 


Cuarto  de  baño  nunha  parede  exterior.  No  espello  reflíctese  a  vexetación  que  crece  arredor  da  construción. 


Paries  nudum  en  3D. 


Guía  de  campo  para  a  interpretación  do  feísmo  na  paisaxe  galega 


Typus:  Aderezos 


No  perímetro  externo  do  adiantado,  ou  no  rudimentario  e  monótono  xardín  de  exóticas  maltratadas,  é 
frecuente  atoparse  con  imaxes  totémicas  destinadas  a  evocar  a  liñaxe  dos  seus  habitantes  ou  ben  a 
invocar  a  protección  das  forzas  do  máis  alá.  De  novo  atopamos  paralelismo  nos  nosos  adiantados  cos 
peches,  patios  e  xardíns  que  floreceron  nas  antigas  civilizacións  de  Asia  e  do  Mediterráneo,  e  con  esta 
antiga  influencia  parece  relacionarse  a  abundante  presenza  de  figuras  que  representan  leóns  en  posición 
de  descanso,  curuxas  gregas  ou  as  aguias  imperiais  romanas.  Unha  segunda  ondada  de  figuras 
vincúlanse  con  representacións  de  santas,  santos  e  virxes  acordes  coa  tradición  católica,  á  que  se  unen 
figuras  que  representaban  a  divindades,  animais  reais  e  mitolóxicos,  vexetais  ou  símbolos  xeométricos. 

0  paso  do  tempo  non  eliminou  este  gusto,  aínda  que  si  mudaron  ou  se  transformaron  os  ingredientes 
decorativos.  0  observador  da  paisaxe  galega  apreciará  que  os  galegos  seguen  utilizando  profusamente 
figuriñas  de  aguias,  leóns  ou  curuxas.  Aínda  que  en  moitas  ocasións  a  aguia  imperial  foi  substituída  pola 
aguia  calzada  americana.  0  mesmo  acontece  cos  leóns,  onde  as  figuras  de  porte  clásico  se  substituíron 
por  unha  burda  copia  do  león  do  florentino  Donatello  realizado  no  Século  XV,  que  sostén  coa  súa  pata 
dianteira  dereita  o  escudo  cun  lirio,  símbolo  da  libertar  republicana.  Tamén  recente  é  a  incorporación  de 
aderezos  de  orixe  e  gusto  xermánico  como  os  gnomos  e  ananos,  ou  mesmo  figuras  de  personaxes  de 
Hollywood. 


Algúns  aderezos  da  paisaxe  galega. 


Guía  de  campo  para  a  interpretación  do  feísmo  na  paisaxe  galega 


Máis  exemplos  de  aderezos  na  palsaxe  galega. 


Guía  de  campo  para  a  interpretación  do  feísmo  na  paisaxe  galega 


Typus:  Transgresor 


0  feísmo  urbanístico  establécese  pola  morfoloxía  dun  edificio  ou  un  conxunto  de  edificios,  pero  tamén 
pode  alcanzarse  na  súa  plenitude  mediante  a  incorporación  de  materiais  ou  estruturas  que  transgriden  as 
pautas  máis  básicas  da  paisaxe  urbana,  rural  ou  natural,  deixando  neles  unha  ameazante  pegada. 

Neste  país  de  aldeas  e  corredoiras  resulta  inconcibible  que  a  un  lado  as  autoridades  se  empeñen  en 
poñer  en  cintura  aos  cidadáns  no  momento  de  elixir  a  cor  das  ventás,  ou  o  tipo  de  material  empregado 
para  asegurar  as  contras  de  madeira  que  as  pechan.  Mentres  que  ao  outro  lado  da  nosa  ficticia 
corredoira  se  tolere  o  uso  de  cubertas  metálicas  ou  de  materiais  que  nada  teñen  que  ver  coa  forma 
secular  de  teitar  as  vivendas,  ou  se  permita  a  construción  de  moles  de  formigón  visto,  mentres  aos 
sufridos  cidadáns  se  lles  aplica  normas  case  tiránicas  en  relación  coa  tipoloxía  de  galería,  balcóns  e 
ventás.  Poucas  cidades,  vilas  e  pobos  de  Galicia  libráronse  deste  feísmo  que  invade  prazas,  glorietas, 
colexios,  dependencias  municipais,  ambulatorios,  centros  comerciais,  supermercados,  matadoiros  ou 
tanatorios. 


Postal  antiga  de  comezos  do  Século  XX  do  Arsenal  de  Ferrol  con  cuberta  de  Tella. 


Foto  recente  do  Arsenal  de  Ferrol  con  cuberta  de  cinc  (Fotografía  do  Ministerio  de  Defensa). 

Guía  de  campo  para  a  interpretación  do  feísmo  na  paisaxe  galega 


Typus:  Mors  subita 


0  tipo  "Palafito"  atopa  amplamente  distribuído  por  Galicia  e  non  debe  confundirse  con  outro  morfotipo  de 
aspecto  un  tanto  similar  que  forma  o  designado  como  Morte  súbita  (Latín:  Mors  subita).  Con  este 
apelativo  non  estamos  falando  dunha  cervexa  belga  tipo  Lambic  de  sabor  afroitado  derivado  do  uso 
dunha  sutil  mestura  de  fermentos  salvaxes.  Máis  ben  o  nome  lévanos  a  ese  óbito  inesperado,  que  no 
ámbito  construtivo  nos  deixa  na  paisaxe  obras  públicas  e  sobre  todo  privadas  inacabadas,  xeralmente 
asañando  as  súas  vergoñas  máis  íntimas,  que  se  ven  esvaídas  co  paso  do  tempo  polas  silveiras  e  as 
estrugas. 


^  é  k 


Exemplo  de  "Morte  súbita"  en  A  Mariña.  0  edificio  foi  construído  no  interior  dun  humidal,  tras  o  óbito  os  piares 
de  formigón  mimetízanse  parcialmente  polo  desenvolvemento  do  carrizal. 


Algúns  exemplos  de  "Morte  súbita"  na  paisaxe  galega. 

Guía  de  campo  para  a  interpretación  do  feísmo  na  paisaxe  galega 


“Morte  súbita”  na  paisaxe  galega,  na  que  o  tempo  retivo  un  pintoresco  conxunto  de  materiais  de  diferente 
natureza. 


Exemplo  de  “Morte  súbita”  que  presenta  un  antiestético  esquelete. 

Guía  de  campo  para  a  interpretación  do  feísmo  na  paisaxe  galega 


Typus:  Reciclaxe 


Na  prehistoria  e  na  historia  de  Galicia  quedaron  constancia  do  reciclado  de  estruturas  e  materiais 
vinculados  coa  sucesión  de  distintos  períodos  de  ocupación  humana.  Os  romanos  reciclaron  os  fosos, 
murallas,  casas  e  cimentacións  dos  castros  da  Idade  do  Ferro,  e  posteriormente  as  vilas  romanas  foron 
recicladas  durante  a  Idade  Media.  E  parte  das  construcións  medievais  foron  recicladas  polos  ocupantes 
posteriores.  A  reciclaxe  de  materiais  ou  elementos  construtivos  segue  sendo  unha  práctica  que  se 
mantén  na  actualidade,  e  algunhas  delas  son  consideradas  como  exemplos  representativos  do  feísmo  na 
paisaxe. 


Reciclaxe  de  envases  de  produtos  zoosanitarios  e  rodas  de  vehículos. 


Vila  Somier  en  Covas,  Viveiro  (Fotografía  esquerda  tomada  de  El  Mundo,  fotografa  da  dereita  de  La  Opinión 
de  A  Coruña). 

Guía  de  campo  para  a  interpretación  do  feísmo  na  paisaxe  galega 


Tres  exemplos  de  reciclaxe  na  paisaxe  galega.  Fotografía  superior:  A  Mariña.  Fotografía  central:  Costa 
Artabra.  Fotografía  inferior:  Costa  da  Morte. 


Guía  de  campo  para  a  interpretación  do  feísmo  na  paisaxe  galega 


Typus:  Transformer 


A  evolución  temporal  do  tipo  reciclador  lévanos  ao  designado  como  "Transformer",  onde  os  creadores 
locais  da  paisaxe,  investidos  con  toda  a  xenialidade  que  require  as  grandes  ocasións,  adecúan  ás  súas 
necesidades  vitais  os  novos  elementos  que  se  incorporan  no  seu  ámbito  vital,  xerando  con  iso  exemplos 
notorios  de  feísmo.  A  medida  que  foi  descendendo  o  número  de  viaxeiros  en  autobuses  de  liñas 
interprovinciais,  incrementouse  a  aparición  de  marquesiñas  destinadas  a  albergar  estes.  0  paradoxo  da 
situación  leva  a  que  moitas  marquesiñas  sexan  rapidamente  camufladas  polo  desenvolvemento  de 
hedras,  silveiras  ou  outra  vexetación  vizosa  que  inadecuadamente  se  designa  como  malas  herbas.  Pola 
contra,  outras  marquesiñas  que  se  manteñen  sen  o  tapiz  vexetal  foron  obxecto  de  distintas 
transformacións  por  parte  da  poboación  local.  En  Internet  recóllense  creacións  xeniais  e  rompedoras,  que 
por  desgracia  adoitan  ser  unanimemente  consideradas  como  elementos  representativos  de  feísmo  das 
nosas  agónicas  paisaxes  rurais  e  urbanas. 


Marquesiña  cunha  significativa  mellora  de  asentos  e  incorporación  de  dispositivos  manuais  para  regular  a 
luz  solar  (A  Veiga,  Ourense).  Fotografía  tomada  de  "faltadeingenieria.wordpress.com". 


Esquerda  marquesiña  transformada  en  alpendre.  Dereita  varias  transformacións  de  marquesiñas  (fotografías 
tomadas  de  La  Voz  de  Galicia). 


Guía  de  campo  para  a  interpretación  do  feísmo  na  paisaxe  galega 


Typus:  Chapuza 


Da  raíz  indoeuropea  "skep"  deriva  o  termo  xermánico  "kappen"  (cortar)  e  de  este  o  francés  "chapuis"  que 
fai  referencia  tanto  á  acción  de  cortar,  coma  ao  tallo  de  madeira  que  utilizan  como  base  os  carniceiros, 
cociñeiros,  toneleiros  ou  verdugos.  Do  termo  francés  derivaría  finalmente  o  castelán  "chapuza"  utilizado 
para  referirse  a  unha  obra  feita  sen  arte  nin  esmero.  0  historietista  Francisco  Ibáñez  creou  en  1966  a 
serie  de  historietas  "Pepe  Gotera  e  Otilio,  chapuzas  a  domicilio",  cuxas  fazañas  foron  fonte  de  inspiración 
para  distintas  xeracións  de  transformadores  da  paisaxe. 


Antigo  hórreo  situado  sobre  unha  irreverente  construción  de  formigón  utilizada  como  corte. 


Escultura  zoomorfa  que  representa  un  macho  alfa  do  Sus  scrofa  (en  latín  " verres "  e  en  galego  "verrón") 
utilizado  como  emblema  pola  casa  de  Andrade.  0  que  amosamos  na  foto  pode  verse  en  terras  do  Narahío, 
colocado  sobre  plebeo  pedestal  de  formigón  e  pedra  en  chapa  cuña.  Con  formigón,  probablemente  o  mesmo 
artista  recreou  unha  das  patas  traseiras,  e  outro  artista  rematou  completando  este  espectacular  cadro  cunha 
irreflexiva  valla. 

Guía  de  campo  para  a  interpretación  do  feísmo  na  paisaxe  galega 


Polo  bon  camiño  ata  alcanzar  un  sorprendente  muro. 


Algunhas  peculiares  fórmulas  para  resolver  un  gran  problema. 

Guía  de  campo  para  a  interpretación  do  feísmo  na  paisaxe  galega 


Typus:  Camuflaxe 


A  arte  do  camufle  vai  máis  alá  da  relación  presa  vs  depredador.  Supera  igualmente  o  significado 
vinculado  coas  manobras  militares,  ou  coas  manobras  caseiras  de  varrer  e  acumular  o  po  debaixo  das 
alfombras.  Na  paisaxe  a  camuflaxe  é  unha  arte  destinada  a  agrandar  os  efectos  nocivos  do  feísmo  máis 
transgresor.  Algúns  ensimesmados  burócratas  viron  na  arte  da  camuflaxe  unha  solución  barata  e  pouco 
comprometida  para  desembarazarse  das  críticas  sociais  por  tantas  abominacións  paisaxísticas,  pero 
catro  mal  plantadas  especies  exóticas,  ou  unha  valla  de  madeira,  dificilmente  poden  servir  como  apósitos 
para  camuflar  as  abundantes  feridas  da  paisaxe  galega. 


Camuflaxe  tradicional  dun  galpón  cunha  cortina  de  vides  americanas  e  berzas. 


Camuflaxe  "paisaxística"  a  xeito  de  valla  de  madeira  para  disimular  un  aberrante  repetidor  construído  sobre 
os  acantilados  de  Cabo  Ortegal. 

Guía  de  campo  para  a  interpretación  do  feísmo  na  paisaxe  galega 


Typus:  Fagocito 


¿Que  se  pode  facer  cando  o  vello  estorba  e  a  normativa  non  permite  destruilo,  nin  case  o  tocar?  ¿Que  se 
pode  facer  con  ese  vello  hórreo,  palleira  ou  cruceiro?  Pois  ben,  numerosos  artistas  amater  do  feísmo 
atoparon  unha  sutil  solución  mediante  a  execución  dun  proceso  de  fagocitación  que  á  vista  da  súa 
extensión  territorial  parece  contar  co  beneplácito  ou  o  desleixo  de  nosos  ferventes  responsables  públicos 
da  paisaxe  e  do  patrimonio  cultural. 


Sublime  fagocito  dun  hórreo  na  provincia  de  Lugo. 


Guía  de  campo  para  a  interpretación  do  feísmo  na  paisaxe  galega 


Typus:  Cocktail  Galaico 


Nas  antigas  tabernas  inglesas  mesturaban  os  volumes  residuais  dos  barrís  de  licor  "cook-tailen",  obtendo 
un  heteroxéneo  produto  que  se  vendían  a  un  prezo  popular,  e  que  co  tempo  e  refinamento,  pasou  a 
designarse  como  "cocktail"  e  de  aí  o  termo  galego  e  castelán  de  "cóctel".  Da  comblnaclón  de  dous  ou 
máis  tipos  de  feísmo  obtense  unha  mestura  espirituosa,  o  auténtico  cóctel  galaico. 


Distintos  materiais  e  formas  de  tellados  e  paredes  cohabitan  nesta  imaxe  dunha  paisaxe  galega. 


Un  cocktail  simple  pero  moi  impactante. 

Guía  de  campo  para  a  interpretación  do  feísmo  na  paisaxe  galega 


Typus:  Marabunta 


0  incremento  explosivo  de  edificacións  en  determinados  enclaves  móstrase  como  un  axente  causante  da 
perda  dos  elementos  preexistentes  da  paisaxe.  A  expansión  das  edificacións  actúa  como  unha 
marabunta  que  na  súa  expansión  territorial  aniquilan  todos  os  recursos  e  elementos  que  atopan.  A 
marabunta  edificatoria  percíbese  en  Galicia  especialmente  na  rexión  litoral,  aínda  que  de  forma  cada  vez 
máis  frecuente  atopamos  estragos  provocada  por  esta  na  Galicia  interior. 


Evolución  da  ocupación  do  terreo  (Costa  Anácara,  Mlño)  en  dúas  ortolmaxes. 


Dlstlntas  fases  construtlvas  na  mega-urbanlzaclón  Costa  Anácara  (Miño). 

Guía  de  campo  para  a  interpretación  do  feísmo  na  paisaxe  galega 


Typus:  Blasphemia 


A  paisaxe  de  Galicia  difire  e  debería  diferir  do  existente  na  llla  de  Manhattan  ou  na  área  comercial  de 
Hong-Kong.  A  nosa  liña  do  ceo  resulta  moi  mediocre,  xa  que  o  edificio  máis  alto,  a  Torre  Costa  Rica  ou 
Hercón  (A  Coruña,  1974),  soamente  posúe  119  m  de  altura.  E  por  debaixo  desta  cota,  os  seguintes 
colosos  galaicos  non  superan  os  95  metros:  El  Trébol  (A  Coruña,  1975),  con  90  m.,  Torres  y  Sáez  (A 
Coruña,  1974)  con  78  m.,  A  Torre  (Ourense,  76  m).  Non  sendo  un  país  de  rañaceos  nos  dedicamos  a 
construír  edificios  alongados  nos  lugares  máis  estraños  da  nosa  paisaxe.  Na  Cidade  dos  Cabaleiros, 
emerxe  das  casas  tradicionais  e  a  escasos  metros  do  conxunto  histórico  artístico  da  cidade  vella  unha 
torre  de  12  plantas  construída  na  década  de  1960.  A  irrupción  deste  elemento  extravagante  non  foi  do 
agrado  de  moitos,  e  así  o  xornalista  e  escritor  José  Trapero  Pardo  [1900,  1995]  nun  artigo  titulado 
"Betanzos:  Ciudad  que  sabe  unir  la  vida  moderna  al  prestigio  de  lo  antiguo",  designaba  en  1981  ao 
rañaceos  betanceiro  como  "blasfemia  urbanística". 


Praza  dos  irmáns  García  Naveira  (Betanzos). 


Guía  de  campo  para  a  interpretación  do  feísmo  na  paisaxe  galega 


Seguindo  as  ensinanzas  de  Trapero  Pardo,  atopamos  en  Galicia  demasiados  exemplos  de  Blasfemia 
urbanística.  Entre  eles  probablemente  o  máis  sorprendente  é  o  coñecido  como  Torre  de  Toralla  de  70 
metros  de  altura  que  se  alza  na  pequena  illa  do  mesmo  nome  (8,4  ha),  en  plena  Ría  de  Vigo. 
Acompañando  á  torre  a  illa  soporta  30  chalés  e  distintos  recintos  artificiais.  A  imaxe  de  Toralla  pode  ferir  a 
sensibilidade  de  moitos  observadores  das  paisaxes,  máis  aínda  cando  se  decatan  que  as  devanditas 
construcións  se  emprazan  sobre  unha  área  que  albergaba  un  castro  da  Idade  do  Ferro  e  unha  necrópole 
romana.  A  maiores  o  establecemento  e  mantemento  destas  singulares  estruturas  (accesos  peonís  e 
rodados,  diques,  auga  potable,  residuos,  rede  de  sumidoiros,  rede  eléctrica)  xeran  un  gasto  de  recursos 
moi  superior  se  as  mesmas  edificacións  estivesen  situadas  dentro  dun  conglomerado  urbano. 

Próxima  á  torre  de  Toralla  e  sen  saír  do  Concello  de  Vigo,  atopamos  outro  singular  exemplo  de 
aberración  urbanística  e  paisaxística  en  relación  co  edificio  que  alberga  a  actual  Casa  Consistorial, 
construída  a  xeito  de  torre,  tamén  na  década  dos  setenta  do  século  XX,  sobre  a  antiga  fortaleza  defensiva 
de  San  Sebastián,  levando  a  maior  parte  desta  por  diante  con  total  impunidade.  Unha  actuación  de  rapina 
co  patrimonio  cultural  que  nunca  debeu  ser  autorizada  nin  executada. 


Illa  de  Toralla  (Vigo) 


Casa  Consistorial  de  Vigo  construído  na  década  de  1970  do  século  XX  sobre  parte  da  localización  do  Castelo 
de  San  Sebastián,  levando  por  diante  varios  baluartes. 


Guía  de  campo  para  a  interpretación  do  feísmo  na  paisaxe  galega 


Typus:  Casamata 


En  ocasións  a  destrución  dos  elementos  paisaxísticos  singulares  non  culminan  coa  construción  dunha 
torre,  senón  que  no  seu  lugar  se  configura  unha  estrutura  semellante  a  unha  casamata  de  grosas  placas 
de  formigón  que  esconden  distintos  niveis  subterráneos.  En  superficie  soamente  son  visibles  pequenas 
torres  mal  disimuladas  en  distintos  tipos  de  alpendres  e  elementos  artificiais.  Para  incrementar  o  impacto 
visual  a  superficie  do  chan  recóbrese  con  plaquetas  de  cemento,  e  nos  pobos  máis  ricos,  substitúense 
estes  elementos  por  aburridas  plaquetas  de  granito  ou  de  cerámica,  similar  ás  empregadas  en  moitos 
WC.  0  conxunto  culmina  coa  colocación  de  varios  elementos  verdes,  xeralmente  exóticos  e  torturados 
por  un  excesivo  celo  dos  xardineiros. 

Moitas  casamata  construíronse  sobre  o  antigo  Campo  da  Feira  de  pobos  e  vilas.  Espazo  multifuncional 
por  natureza  que  era  utilizado  para  os  mercados  periódicos,  para  as  festas  patronais,  para  o  mitin  político, 
para  o  xogo  dos  nenos  e  adolescentes,  para  os  primeiros  amoríos.  En  Galicia  os  Campos  da  Feira  non 
eran  simples  superficies  aplanadas,  neles  existían  arboredos  señoriais,  de  frondosos  árbores  nativas, 
especialmente  carballos,  castaños  e  algún  que  outro  lamagueiro.  Arboredos  que  lucían  os  seus  esveltos 
fustes,  crecidos  ao  paso  das  distintas  xeracións  de  galegos  e  galegas.  Unha  tras  outra  a  maioría  dos 
Campos  da  Feira  de  Galicia  foi  aniquilado  por  un  bárbaro  e  insostible  desenvolvemento  acelerado 
deixándonos  unha  versátil  mostraxe  de  casamatas. 


Campo  da  Feira  do  Páramo  (Lugo). 


Non  todos  os  elementos  representativos  do  tipo  "Casamata"  teñen  a  súa  xénese  na  destrución  dun 
Campo  da  Feira.  Noutros  casos  o  maligno  cébase  en  edificios  singulares,  como  acontece  na  Praza  de 
Galicia  en  Santiago  de  Compostela,  onde  a  casamata  actual  se  constrúe  sobre  as  cinzas  do  Edificio 
Castromil  construído  en  1929  e  destruído  por  iniciativa  do  concello  en  1975,  que  preferiu  demolelo  e  no 
espazo  liberado  construír  un  anodino  aparcamento  subterráneo.  A  súa  cuberta  foi  obxecto  de  inútiles 
intentos  de  embelecemento,  percibíndose  como  un  espazo  artificial,  carente  de  vida,  rodeado  por  un  foso 
por  onde  discorren  centenares  de  automóbiles. 

Guía  de  campo  para  a  interpretación  do  feísmo  na  paisaxe  galega 


Edificio  Castromil  (1929-1970)  en  Santiago  de  Compostela. 


Demolición  do  edificio  Castromil. 


Aspecto  actual  da  Praza  de  Galiza  en  Santiago  de  Compostela  onde  se  alzaba  o  edificio  Castromil. 

Guía  de  campo  para  a  interpretación  do  feísmo  na  paisaxe  galega 


Typus:  Megalómano 


0  último  cambio  de  Século  coincide  en  Galicia  cunha  política  de  mega-estruturas:  Recheos  e  novas 
instalacións  do  Porto  de  Vigo,  Tren  de  Alta  Velocidade,  Cidade  da  Cultura  de  Santiago  (2001),  Porto 
Exterior  do  Ferrol  (2001),  Porto  Exterior  de  Punta  Langosteira  (2005),  Autovía  do  Cantábrico  (2004),  etc. 
No  medio  quedaron  algúns  proxectos  sen  concluír  como  a  Plataforma  Loxística  Internacional  Salvaterra  - 
As  Neves  que  na  actualidade  e  tras  inverter  máis  de  100.000.000  €  en  transformar  unha  superficie  de 
case  3.000.000  m2,  esta  converteuse  nunha  improvisada  lagoa  aproveitada  pola  avifauna  local  e 
migratoria. 

Os  efectos  destas  obras  sobre  a  paisaxe  galega  son  evidentes.  E  esta  evidencia  quedo  sinalada  en 
distintos  informes  técnicos.  Así  en  1999  a  Dirección  Xeral  de  Costas  emite  un  informe  desfavorable  sobre 
o  primeiro  proxecto  de  porto  exterior  para  a  cidade  da  Coruña,  presentado  pola  Autoridade  Portuaria,  do 
que  asegura  que  causará  "a  destrución  total  dunha  das  poucas  paraxes  costeiras  virxes  da  Coruña".  Para 
os  técnicos,  a  iniciativa  supón  "unha  agresión  brutal"  ao  ecosistema  litoral  de  punta  Langosteira. 
(http://vww.inqenieria-civil.org/).  Non  obstante  no  proceso  final  de  Avaliación  Ambiental  todos  estes 
aspectos  foron  rexeitados,  dando  luz  verde  ao  proxecto  e  á  degradación  paisaxística  do  territorio. 


Castro  de  Punta  de  Muros  (II  Edade  de  Ferro)  destruído  durante  a  execución  das  obras  do  Porto  Exterior  de 
Punta  Langosteira  (foto  tomada  de:  http://www.ingenieria-civil.org/). 


De  todas  as  mega-obras  galegas,  a  que  máis  críticas  carrexa  é  a  Cidade  da  Cultura  ou  tamén  designada 
como  "Cidade  da  Incultura"  ou  "Cidade  do  Malgasto".  O  arquitecto  Pedro  Del  Llano  nunha  entrevista 
concedida  ao  xornal  El  País  (12/11/2011)  aclaraba  algúns  elementos  desta  faraónica  obra:  "A  biblioteca 
construíuse  en  principio  só  para  libros  editados  en  Galicia  ou  que  tratasen  sobre  Galicia,  cando  aquí 
apenas  se  editou  nada  ata  que  non  empezaron  a  chegar  as  subvencións.  ¿A  quen  se  lle  ocorre  construír 
unha  biblioteca  máis  grande  que  a  Biblioteca  Nacional  de  Berlín?  ¿Se  en  Alemaña,  que  veñen  editando 

libros  dende  Gutenberg,  non  viron  a  necesidade  de  facela  máis  grande,  por  que  nós  si?  E  o  mesmo 
pasou  coa  hemeroteca.  No  século  XXI  unha  hemeroteca  é  un  pequeno  estudio  con  ordenadores  onde 
están  os  arquivos  dixitalizados  dos  xornais.  E  ademais,  deseñouse  un  Pazo  da  Ópera  con  tres 
ascensores  no  escenario,  con  capacidade  para  montar  tres  óperas  nun  mesmo  día,  coma  se  fose  o 
Lincoln  Center.  En  Nova  York  podes  manter  unha  tempada  de  ópera  durante  todo  o  ano.  Pero  no  resto  de 
Europa,  en  Milán  e  Venecia,  por  exemplo,  non  se  pode.  E  nós  aquí,  con  pouco  máis  de  90.000 
habitantes,  podiamos  permitirnos  un  teatro  así.  Contaban  con  que  ían  vir  a  xente  de  A  Coruña  e  doutras 
cidades  galegas.  Pero  é  que  en  Galicia  a  xente  non  adoita  desprazarse  dunha  cidade  a  outra  para  ver  un 
concerto.  E  aínda  que  o  fixesen,  ¿como  se  pode  manter  o  presuposto  para  encher  de  contido  eses 
edificios?  Comeranse  todo  o  diñeiro  da  Consellaría  de  Cultura". 


Cidade  da  Cultura  (Santiago  de  Compostela),  un  claro  exemplo  de  feísmo  megalómano  e  insostible,  onde  se 
inverteron  máis  de  400.000.000  €.,  sen  completarse  o  proxecto  inicial  de  Peter  Eisenman,  para  o  cal  sería 
necesario  inverter  máis  de  180.000.000  €.  0  gasto  anual  de  mantemento  da  parte  xa  construída  estímase  en 
4.500.000  €.  No  lado  superior  esquerdo  as  Torres  Hejduk. 


No  desenvolvemento  do  proxecto  da  Cidade  da  Cultura,  inclúense  unhas  singulares  torres  metálicas  que 
nada  teñen  que  ver  co  proxecto  de  Eisenman.  Trátase  das  designadas  Torres  Hejduk,  deseñadas  en 
1992  polo  arquitecto  americano  John  Hejduk  (1929,  2000),  como  "torres  botánicas"  para  ser  emprazadas 
no  parque  santiagués  de  Belvís,  aínda  que  a  idea  foi  desestimada.  Morto  Hejduk,  o  seu  amigo,  discípulo 
e  colega,  Eisenman  convence  aos  responsables  da  Xunta  de  Galicia  en  adquirir  as  Torres,  deseñadas 
por  "un  home  moi  católico,  que  sentía  un  profundo  respecto  por  Santiago",  e  estas  finalmente  se  instalan 
no  Gaiás.  As  torres  son  un  elemento  estraño,  algún  podería  pensar  que  con  elas  se  disimulan  os 
evaporadores  e  saídas  de  fumes  do  complexo  cultura  tanto  na  paisaxe,  como  dentro  da  propia  mega- 
estrutura  concibida  por  Eisenman,  pero  realmente  non  teñen  ningunha  utilidade,  nin  tampouco  teñen 
nada  que  ver  coa  botánica  ou  coa  xardinaría.  Son  simplemente  un  caprichito  que  nos  custou  aos  galegos 
a  friolera  cifra  de  1.000.000  €.  Total  un  pequeno  caprichiño  doadamente  asumido  polas  arcas  públicas. 

Porto  Exterior  do  Ferrol  en  plena  fase  destrutiva  do  Cabo  Prioriño  Chico.  0  mega-porto  ten  un  dique  de 
abrigo  de  1.700  m  e  unha  superficie  portuaria  de  100  hectáreas  (foto  Ministerio  de  Fomento). 


Porto  Exterior  de  Punta  Langosteira  (Arteixo,  A  Coruña)  en  plena  fase  destrutiva  (2011)  onde  se  inverteron 
máis  de  600.000.000  €  sen  ter  asegurada  a  súa  rendibilidade  a  curto  ou  medio  prazo. 


Ano  1999,  recheos  sobre  a  Ría  de  Vigo  para  a  construción  do  novo  porto  de  Bouzas  (Zona  Franca,  200.000 


Guía  de  campo  para  a  interpretación  do  feísmo  na  paisaxe  galega 


Typus:  Ruína  Montium 


A  "ruina  montium"  (derruba  dos  montes)  foi  un  sistema  insostible  empregado  polos  Romanos  na  antiga 
Gallaecia  no  que  se  usaba  a  forza  da  auga  para  desfragmentar  as  montañas,  para  obter  dos  seus 
residuos  o  prezado  ouro.  A  "ruina  montium"  é  tamén  unha  táctica  empregada  en  moitos  centros  históricos 
galegos  nos  que  impera  a  desolación,  mentres  se  agarda  o  momento  propicio  para  a  chegada  dos 
especuladores  urban  ísticos. 


Casa  natal  do  insigne  filólogo  e  escritor  Ricardo  Carballo  Calero  [1910,  1990,],  na  Cidade  Vella  de  Ferrol 
(Ferrol  Vello).  A  casa  do  filólogo  e  as  dúas  contiguas  son  propiedade  do  Concello  de  Ferrol. 


Outra  imaxe  do  Ferrol  Vello. 

Typus:  lconoclasta 


Ao  longo  da  historia  de  Galicia  establecéronse  un  conxunto  de  iconas  paisaxísticas  vinculadas  con 
aspectos  culturais,  relixiosos,  históricos  ou  ambientais.  Ou  simplemente  por  ser  atalaias  privilexiadas  para 
percibir  aquelas  paisaxes  máis  sobresaíntes,  máis  enriquecidas  pola  presenza  de  singulares  iconas.  A 
comezos  do  Século  XX  realízase  a  primeira  catalogación  de  espazos  de  interese.  Nela,  a  pesar  das  súas 
limitacións,  atopamos  moitos  das  iconas  asumidas  pola  sociedade  galega.  A  evolución  temporal  destas 
iconas  foi  dramática,  algúns  desapareceron  ou  mesmo  perdido  o  seu  valor  de  atalaia,  outros  permanecen 
fortemente  degradados,  semidestruidos.  E  o  máis  triste  é  que  a  destrución  das  iconas  representativas  da 
identidade  galega  se  produciu  no  período  histórico  no  que  Galicia  posúe  importantes  cotas  de 
autogoberno,  integrada  nun  estado  e  unha  Unión  Europea  na  que  teoricamente  existían  numerosas 
normas  que  ben  aplicadas  puideron  impedir  este  xenocidio  cultural  e  ambiental. 

As  Torres  do  Oeste  (Esteiro  do  Ulla)  resistiron  os  envites  das  hordas  normandas,  configurando  no  baixo 
Ulla  unha  das  paisaxes  máis  belas  de  Galicia.  Os  aspectos  históricos,  culturais,  ambientais  non  foron  non 
obstante  suficientes  para  impedir  a  construción  dun  viaduto  que  impacta  a  poucos  metros  das  torres, 
unha  imaxe  impactante,  bochornosa,  escandalosa.  Un  claro  exemplo  da  iconoclasia  que  destrúe  a 
esencia  de  Galicia. 


O  espazo  paisaxístico  do  esteiro  do  Ulla  arredor  das  Torres  de  Catoira  foi  invadido  e  alterou  pola  construción 
dun  viaduto  pola  AVE.  A  elección  da  traza  deste  é  un  exemplo  da  falta  de  axeitada  integración  dos  criterios 
de  paisaxe  na  avaliación  de  impacto  ambiental. 


0  Xallas  é  un  río  excesivamente  regulado,  posúe  unha  lonxitude  de  57  Km  e  unha  cunca  de  504  Km2,  cun 
caudal  medio  de  13  m3/s.  Os  primeiros  enxeños  hidroeléctricos  establecidos  no  Xallas  datan  de  finais  do 
Século  XIX,  soportando  na  actualidade  6  encoros,  cunha  xeración  de  electricidade  de  130.000  Kw.  A 
construción  dos  primeiros  encoros,  en  plena  ditadura  franquista,  realizouse  sen  ningún  criterio  ambiental, 
situación  que  non  mudou  substancialmente  nas  últimas  actuacións,  bendicidas  iso  si  coa  correspondente 
avaliación  de  impacto  ambiental.  A  xestión  do  Xallas  realizouse  de  forma  irracional,  maximizando  o 
beneficio  empresarial  a  custa  do  estado  ecolóxico  do  río  e  do  interese  paisaxístico  do  propio  corredor 
fluvial  e  da  súa  desembocadura.  A  marea  social  desatada  co  Prestige  protestou  e  puxo  de  relevo  que  o 
Xallas  era  un  río  intermitente,  cuxa  conexión  ao  mar  dependía  do  interese  empresarial.  A  protesta  social 
obrigou  á  Xunta  de  Galicia  a  intervir  e  a  negociar  cos  señores  dos  encoros  un  estrito  horario  de  apertura  e 
peche  da  fervenza.  No  ano  2011  unha  sentenza  xudicial,  promovida  ante  a  denuncia  de  "Ríos  con  Vida", 

veu  a  poñer  un  pouco  de  orde  neste  desaguisado  ambiental,  obrigando  a  empresa  a  liberar  un  caudal 
ecolóxico  de  2,23  m3/s  durante  todos  os  días  do  ano. 


Fervenza  do  Xallas. 


Non  se  debe  estar  en  contra  do  progreso,  do  desenvolvemento  socio-económico,  pero  este  debe  ser 
sostible,  tanto  socialmente,  como  ambientalmente.  Nun  país  civilizado  e  xestionado  racionalmente,  cada 
territorio  ten  unha  vocación  e  unha  capacidade  para  soportar  determinadas  actuacións  humanas,  para  as 
cales  existen  sempre  máis  dunha  ducia  de  lugares  alternativos,  sen  ter  que  recorrer  á  destrución  das 
áreas  de  maior  valor  paisaxístico,  ambiental  ou  cultural.  Pero  o  iconoclasta  séntese  fortalecido  e 
reafirmado  coa  destrución,  coa  humillación  dos  que  alzan  a  súa  voz  para  protestar  por  tanta  destrución 
inxustificada. 


Piscifactoría  e  parque  eólico  en  Cabo  Vilán. 


Guía  de  campo  para  a  interpretación  do  feísmo  na  paisaxe  galega 


Typus:  Rubidoiro 


A  Real  Academia  Galega  rexeita  o  uso  dos  hiperenxebrismos,  é  dicir  daqueles  termos  creados,  en  contra 
das  normas  lingüísticas,  coa  finalidade  de  marcar  unha  notoria  diferenza  cos  termos  casteláns.  Entre  os 
hiperenxebrismos  atopamos  voces  como  "Rubidoiro",  que  deberían  ser  toleradas  de  forma  excepcional 
para  referirse  a  aqueles  artefactos  mecánicos  que  irrompen  nos  nosos  montes,  bosques,  acantilados  ou 
mesmo  sobre  os  cascos  históricos,  e  que  nos  permiten  ascender  cara  un  sublime  e  hiperenxebre  feísmo. 


Rubidoiro  na  área  recreativa  da  Cortevella  (Baleira,  Lugo). 

Typus:  Labyrinthus 


Perderse  na  paisaxe  resulta  unha  tarefa  frecuente  e  agradable  cando  o  viaxeiro  discorre  sen  présa  pero 
sen  pausa  ensimesmado  pola  beleza  daquilo  que  percibe.  No  discorrer  polas  vastas  paisaxes  un  debe 
recorrer  para  non  se  afastar  da  súa  ruta  ás  marcas  territoriais  que  identifican  os  fitos  e  as  vías. 
"Milladoiros",  "ronseis",  "medoñas,  "cruceiros”,  serviron  e  serven  para  este  fin.  Pero  na  época  do  GPS  o 
viaxeiro  que  empregue  vehículo  a  motor,  pedal  ou  cabalarías  debe  de  absterse  en  parar  e  menos  aínda 
en  tratar  de  descifrar  ao  voo  os  cruzamentos  de  camiños  invadidos  por  unha  desbordante  sinalética.  De 
facelo  probablemente  un  axente  de  tráfico  o  multe  por  distraerse  na  condución  do  seu  artefacto. 


Laberintos  de  sinais  en  distintos  viais  de  Galicia. 

Typus:  Repellentis 


0  primeiro  produto  plástico  obtívose  en  1865  disolvendo  celulosa  nunha  solución  de  alcanfor  e  etanol  coa 
flnalidade  de  obter  bolas  de  billar  sen  ter  que  recorrer  ao  uso  do  marfil.  Pero  a  xenerallzación  dos 
materlais  plástlcos  non  se  produciría  ata  mediados  do  Século  XX  coa  comerciallzaclón  do  policloruro  de 
vinilo  (PVC)  e  do  tereftalato  de  polietileno  (PET). 

0  plástico  apoderouse  de  moitas  das  nosas  paisaxes:  non  hai  praia,  marisma  ou  sistema  dunar 
desprovistos  de  envases  de  plástlcos  ou  fragmentos  de  natureza  plástlca  de  moi  dlstlnta  orixe  e  tamaño. 
0  mesmo  acontece  en  moitos  ríos  e  ribelras,  así  como  en  vales  e  serras.  Pero  ademals  o  plástlco 
móstrase  como  un  elemento  estraño  e  perturbador  en  moitos  tipos  de  paisaxes  ao  ser  adoptado  e 
substituír  a  materiais  non  industriais  en  distintos  tipos  de  elementos.  Da  disputa  entre  o  agricultor  e  as 
aves  cantoras  xurdiu  o  espantallo,  e  toda  unha  serie  de  elementos  empregados  como  repelentes  (latin 
repellentis)  contra  paxaros  e  diversos  tipos  de  animalias  que  invaden  hortas  e  sementeiras.  Nos  últimos 
anos  o  plástico  apoderouse  destes  mesteres.  0  boneco  de  palla  foi  substituído  por  un  boneco  ou  un 
manequín  de  plástico.  Á  vez  que  se  dispoñían  entre  os  primorosos  vexetais  fitas  de  casetes  desenroladas 
e  posteriormente  de  video  para  asustar  ás  tímidas  aves.  0  mesmo  cambio  de  tecnoloxía  se  produciu  co 
emprego  de  materiais  plásticos  que  se  colgaban  entre  os  cultivos,  e  así  do  escuro  e  mate  disco  de  vinilo, 
pasouse  ao  relucente  e  brillante  CD-DVD.  Noutros  casos  recorreuse  para  estes  mesmos  fins  a  empregar 
bolsas  de  plástico  de  distintas  cores.  0  plástico,  ben  na  súa  forma  de  botella  ou  de  bolsa,  tamén  se 
empregou  para  delimitar  territorios  e  propiedades  ou  para  sinalar  a  situación  de  chantóns. 


Distintos  elementos  de  plástico  empregados  como  marcas  e  espantadores  de  aves. 

Typus:  Paseo 


Os  termos  "paseo"  e  "pasear"  derivan  de  "paso"  (latín  "passus"),  e  teñen  unha  intensa  maridaxe  co  termo 
"paisaxe".  Pero  nesta  relación,  polo  menos  na  peculiar  Galicia,  pode  converterse  tamén  nunha  falta  total 
de  entendemento  cando  o  "paseo"  se  converte  nun  exultante  exemplo  de  feísmo. 

Quen  percorra  o  litoral  Galego,  dende  a  desembocadura  do  Miño  ata  a  do  Eo,  observará  a  existencia 
dunha  colosal  muralla  a  semellanza  da  Muralla  China,  para  defendernos  das  hordas  de  piratas  e  outros 
pendóns  que  chegan  por  vía  marítima.  Para  a  construción  deste  colosal  paseo  marítimo  houbo  que  loitar 
con  bravura  contra  a  paisaxe  natural,  desmembrando  sen  piedade  dunas,  marismas,  lagoas  e 
acantilados.  Conquistado  o  territorio,  este  desnaturalizouse  permanentemente  coa  axuda  dun  peculiar 
catálogo  de  pavimentos,  muros,  varandas,  aparcamentos  e  mobiliario  urbano.  Así  como  cun 
axardinamento  enfermizo  sustentando  en  plantas  exóticas,  cando  non  invasoras.  0  fotógrafo  de  paisaxes 
probablemente  poida  evitar  en  moitos  dos  encadres  este  novo  tipo  de  feísmo  lineal,  pero  a  retina  e  a 
mente  do  observador,  dificilmente  poderá  suavizar  a  realidade  que  perciben. 

A  moda  do  paseo  mariño  estendeuse  e  arraigou  no  interior,  facendo  mella  nas  ribeiras,  illas  e  canles  dos 
nosos  xa  maltratados  mil  ríos.  Non  hai  cidade  ou  vila  que  se  prece  desta  designación  que  non  acometese 
a  condución  dos  seus  ríos,  iniciando  unha  cruenta  incursión  contra  os  bosques  de  ribeira,  as  malditas 
orlas  de  megaforbias  e  os  prados  húmidos.  Impoñendo  aos  seus  cidadáns  como  sinal  de  modernidade 
unha  paisaxe  fluvial  conformada  por  ribeiras  de  diques  ou  formigonadas,  praias  de  area  artificial,  e 
pasteiros  de  especies  invasoras  onde  defecan  con  primor  os  cans  urbanos.  Algúns  munícipes 
promoveron  ou  permitiron  substituír  os  leitos  de  lama  ou  de  gravas  por  unha  placa  de  formigón,  pintada 
evidentemente  de  azul  intenso. 


Algúns  exemplos  de  slngulares  “paseos”  galaicos. 

Typus:  Canalis 


Venecia  é  o  país  das  canles  (Latin  c analis  =  castelán  canal,  galego  canle),  mentres  que  Galicia,  segundo 
Alvaro  Cunqueiro  é  o  "país  dos  mil  ríos".  Entre  eses  mil  cursos  fluviais  atopamos  tramos  fluviais  cun  bo 
estado  ecolóxico  das  súas  augas,  e  do  conxunto  do  corredor  fluvial  que  actúa  como  un  reservorio  efectivo 
para  moitos  dos  compoñentes  da  biodiversidade  galega.  Pero  tamén  atopamos  actuacións  de  cruel 
canalización  que  constitúen  un  claro  exemplo  do  que  non  se  debería  realizar  nun  ecosistemafluvial.  Entre 
estes  últimos  exemplos  de  aberración  ecolóxica  e  sublime  feísmo  paisaxístico  destacan  as  obras  para  a 
canalización  e  creación  dun  tramo  de  augas  intermitentes  no  río  Limia  ao  seu  paso  pola  localidade  de 
Xinzo  de  Limia.  Ou  a  canalización  efectuada  en  épocas  máis  recentes  do  Rego  da  Igrexa  en  As 
Somozas. 


Río  Límia  a  su  paso  por  la  localidad  de  Xlnzo  (Xlnzo  da  Limia,  Ourense). 


Rego  da  Igrexa  (As  Somozas,  A  Coruña). 

Guía  de  campo  para  a  interpretación  do  feísmo  na  paisaxe  galega 


Typus:  Ars  topiaria 


A  tesoira  de  podar  parece  ser  deseñada  polos  romanos,  cuxos  xardineiros  a  empregaron  con  gran 
destreza  transformando  o  porte  natural  das  plantas  en  formas  xeométricas,  creando  con  eles  novos 
espazos  ou  "topia",  designando  a  este  peculiar  "ñrs  topiaria''  (latín  topiarius,  do  grego  topia,  diminutivo  de 
topos).  Durante  o  Renacemento  Italiano  recuperouse  a  tradición  romana  de  modular  o  porte  das  plantas 
creando  formas  artificiais,  procedementos  que  serán  posteriormente  magnificados  por  André  Le  Nótre, 
deseñador  dos  xardíns  de  Versalles  (1662).  0  ''Ars  topiaria''  instalouse  dentro  dos  xardíns  europeos 
construíndo  distintas  formas  xeométricas,  coas  que  se  estruturaban  distintos  tipos  de  espazos  e 
labirintos,  unha  natureza  ordenada  con  regra,  compás,  arame  e  tesoira. 


O  Teixo  dos  Tenreiro  (Pontedeume),  fo¡  considerado  durante  décadas  como  o  mellor  exemplo  de  Ars  topiaria 
de  Galicia  (fotografía  esquerda).  Tras  a  súa  expropiación  quedou  incluído  dentro  dun  paseo  marítimo  que 
afectou  negativamente  á  vitalidade  da  árbore.  0  seu  estado  viuse  agravado  por  un  mantemento  inadecuado 
que  foi  incapaz  de  frear  a  progresiva  morte  das  súas  ramas  (fotografía  dereita). 

Calquera  observador  dos  xardíns  e  arboredos  de  Galicia  atopará  exemplos  de  xardinaría  paisaxística  ou 
máis  frecuentemente  do  estilo  propio  dos  xardíns  italianos  ou  franceses,  adaptados  ás  características 
locais.  Neste  punto  se  atopan  exemplos  elocuentes  de  "Ars  topiaria",  como  era  o  centenario  teixo  ( Taxus 
baccata )  do  terreo  dos  Tenreiro  (Pontedeume,  A  Coruña),  podado  e  coidado  con  esmero  ata  adquirir  15 
metros  de  altura  e  20  metros  de  diámetro,  cunha  copa  conformada  nunha  sucesión  de  aneis  que 
decrecen  de  tamaño  en  altura.  0  teixo  de  Pontedeume  foi  obxecto  de  distintos  traballos,  e  a  fotografía  da 
súa  excelsa  copa  incluída  en  distintos  tratados  de  xardinaría.  Baixo  a  súa  frondosidade  chegou  a 
celebrarse  un  Consello  de  Ministros  presidido  polo  republicano  Santiago  Casares  Quiroga.  Á  vez  que  deu 
acubillo  a  numerosos  faladoiros  culturais  e  políticos  nos  que  participaron  Valle  Inclán,  Azorín,  Emilia 
Pardo  Bazán  ou  Manuel  Azaña,  que  era  parente  dos  Tenreiro.  Anos  máis  tarde  o  vetusto  exemplar 
arbóreo  e  parte  do  xardín,  onde  se  emprazaba  foron  expropiados  e  incluídos  dentro  dun  artificial  paseo 
marítimo  que  afectaría  á  vitalidade  das  raíces  da  árbore  e  creaba  un  ambiente  pouco  propicio  para  o  seu 
desenvolvemento.  0  teixo  inicia  así  unha  progresiva  deterioración,  con  continuas  defoliacións  e  a 
progresiva  morte  das  súas  ramas.  Os  indoctos  galenos  receitaron  sen  pudor  podas  e  fitosanitarios,  que 
en  nada  remediaron  a  súa  agonía.  Unha  estraña  situación  para  un  exemplar  incluído  no  Catálogo  Galego 
de  Árbores  Senlleiras  (Decreto  67/2007). 

0  "Ars  topiaria"  como  feísmo  non  se  vincula  unicamente  ao  abandono  ou  aos  malos  coidados  dos 
elementos  verdes  de  árbores  ou  arbustos,  como  acontece  no  Teixo  dos  Tenreiro,  senón  que  tamén  se 
perciben  no  mal  arte  desenvolvido  por  podadores  e  desramadores  que  provistos  de  podóns,  serróns  e 
frecuentemente  de  motoserras,  se  empeñan  en  desnaturalizar  a  estrutura  natural  de  árbores  e  arbustos, 

Guía  de  campo  para  a  interpretación  do  feísmo  na  paisaxe  galega 


transformándoos  en  espantallos  vexetais.  Un  exemplo  desta  transformación  atopámola  noutro  elemento 
leñoso  incluído  no  Catálogo  Galego  de  Árbores  Senlleiras  (Decreto  67/2007),  o  denominado  "Pradairo  de 
Vilalba"  (tamén  designado  como  pradia  ou  pravia)  que  tras  a  súa  inclusión  no  mencionado  Catálogo, 
abandonou  o  seu  porte  natural  para  lucir  unha  estraña  configuración  permanente  que  pouco  ten  que  ver 
co  porte  propio  dunha  árbore  monumental. 


Pradairo  monumental  sltuado  en  pleno  centro  da  localldade  de  Vilalba  (Lugo)  e  Incluído  no  Catálogo  Galego 
de  Árbores  Senlleiras.  Fotografa  esquerda  porte  natural  na  década  de  1940  do  século  XX,  fotografía  dereita 
porte  artiflcial  na  actualidade,  derivado  dun  exceso  de  Ars  topiaria. 


Noutros  casos  o  mal  facer  do  "Ars  topiaria"  ten  unha  xustificación  ambiental,  vinculada  coa  necesidade  de 
castigar  a  presenza  temporal  de  bandadas  de  paxaros  nas  insostibles  urbes.  Na  cidade  amurallada  as 
autoridades  municipais  emprendérona  hai  anos  co  estorniño  europeo  ( Sturnus  vulgaris),  animal  de  vida 
gregaria  que  contribúe  ao  control  de  moitos  insectos  que  poden  constituír  pragas  para  os  cultivos.  As 
bandadas  de  estorniños  adoitaban  pasar  a  noite  en  áreas  urbanas,  xerando  ruído  e  uns  molestos 
excrementos  para  o  devir  dos  urbanitas.  Para  remedialo  procedeuse  a  desramar  de  xeito  irracional  as 
vellas  árbores  que  empregaban  os  Sturnus  nas  súas  convivencias  nocturnas,  pensando  que  con  esta 
acción  os  paxaros  buscarían  un  lugar  máis  civilizado  para  descansar.  0  resultado  é  unha  paisaxe 
terrorífica  con  copas  reducidas  a  tocos  que  dirixidos  cara  ao  ceo  claman  piedade  ante  o  cruel  castigo,  á 
vez  que  advirten  aos  Sturnus  que  a  súa  presenza  non  é  ben  acollida  na  urbe. 


Poda  irracional  de  tileiros  na  Avenida  de  Ramón  Ferreiro  (Lugo). 


Guía  de  campo  para  a  interpretación  do  feísmo  na  paisaxe  galega 


Typus:  Insitione 


0  romano  Rutilius  Taurus  Aemilianus  Palladius  (Século  IV),  é  coñecido  polo  seu  tratado  de  agricultura 
"Opus  agriculturae"  ou  "Geoponicas",  escrito  en  13  libros,  nos  que  se  describen  os  principais  cultivos 
romanos  sintetizando  os  datos  de  Catón,  Columella  e  outros  agraristas  clásicos.  Palladius  é  tamén  autor 
doutras  dúas  obras  menores:  "De  veterinaria  medicina"  e  "Carmen  de  Insitione"  (Poema  dos  enxertos), 
escrito  en  verso  co  que  trata  de  emular  o  libro  X  de  Columella  ( Carmen  de  cultu  hortorum). 
Etimoloxicamente  o  termo  "enxerto"  significa  "introducir",  e  aínda  que  na  actualidade  os  agrónomos 
renomean  esta  introdución  á  relación  entre  dous  vexetais  (unha  puga  e  un  patrón),  na  época  romana  esta 
relación  superaba  o  límite  do  reino  vexetal,  describindo  Palladius  distintos  enxertos  nos  que  interveñen 
espécimes  do  reino  vexetal  con  espécimes  do  reino  animal  ou  do  mineral.  0  feito  poderíanos  parecer  de 
entrada  estraño,  pero  na  paisaxe  galega  podemos  apreciar  distintos  exemplos  de  enxertos  nos  que 
participa  unha  parte  vexetal  con  outra  artificial,  de  fábrica  e  deseño  humano. 


0  plataneiro  ou  plátano  de  sombra  ( Platanus  x  hispanicá)  é  unha  árbore  que  en  España  é  obxecto  de  crueis 
torturas  por  aqueles  que  confunden  podar  con  desramar.  0  plataneiro  é  ademais  un  bo  patrón  para  realizar 
distintos  enxertos  con  artefactos  de  orixe  humana.  Na  fotografía  apréciase  un  enxerto  lateral  cun  antigo 
poste  da  luz. 

Typus:  Alieníxena 


Na  redacción  do  Convenio  Europeo  da  Paisaxe,  tal  e  como  se  indica  no  propio  documento,  tívose  en 
conta  o  Convenio  relativo  á  Conservación  da  Vida  Silvestre  e  do  Medio  Natural  en  Europa  (Berna, 
19/09/1979),  o  Convenio  sobre  a  Diversidade  Biolóxica  (Río  de  Janeiro,  05/06/1992),  e  a  Convención 
sobre  a  Protección  do  Patrimonio  Mundial,  Cultural  e  Natural  (París,  16/09/1972).  Nestes  documentos  e 
especialmente  no  CDB  (1992),  identifícase  ás  especies  exóticas  invasoras,  as  denominadas  Aliens  en 
inglés,  como  un  dos  factores  que  máis  contribúen  á  perda  de  biodiversidade  do  planeta,  afectando  aos 
seus  ecosistemas  e  paisaxes,  así  como  ás  poboacións  de  especies  protexidas  e  nativas.  As  condicións 
climáticas  de  Galicia,  e  a  falta  de  medidas  concretas  para  controlar  e  mitigar  o  establecemento  e 
expansión  das  especies  exóticas  invasoras,  propiciou  que  moitas  destas  especies  se  naturalizaran  en 
distintas  áreas  do  noso  territorio,  e  unha  parte  significativa  das  mesmas  mostran  un  evidente 
comportamento  invasor  afectando  moi  negativamente  á  conservación  da  biodiversidade  e  do  patrimonio 
natural. 

A  nivel  paisaxístico  os  Aliens  apoderáronse  de  grandes  espazos  terrestres,  en  ocasións  camufladas  e 
mimetizadas  dentro  do  verdor  que  forman  as  especies  nativas,  noutros  casos  van  substituíndo 
progresivamente  a  estas,  mantendo  sen  cambios  perceptibles  a  súa  estrutura  e  así  pasando 
desapercibidas  para  o  observador  pouco  douto.  E  noutros  casos  máis  rechamantes,  impoñen 
directamente  a  súa  fisionomía  na  paisaxe.  Sen  ánimo  de  incluír  aquí  a  lista  de  especies  exóticas  que 
invaden  a  paisaxe  galega,  entre  as  máis  perigosas  atópanse  plantas  escapadas  de  cultivos  recentes  ou 
antigos  como  os  eucaliptos,  as  acacias,  as  robinias  e  os  piñeiros.  E  outras  que  foron  introducidas  por 
particulares,  entidades  privadas  ou  as  propias  administracións  públicas  como  plantas  de  ornato  en 
xardíns  e  vías  públicas,  como  é  o  caso  de  coñecido  vulgarmente  como  "herba  do  coitelo"  de  orixe 
sudafricano  ( Carpobrotus ),  a  "cola  de  raposo"  procedente  da  Pampa  ( Cortaderia ),  a  "herba  arame" 
chegada  da  India  ( Sporobolus ),  as  “gramas”  para  céspedes  e  campos  de  golf  ( Cynodon ,  Stenotaphrum ), 
a  margarida  do  Cabo  ( Arthoteca )  ou  o  “pan  de  cuco”  ( Oxalis  pes-caprae). 

0  desinterese  da  autoridades  en  cumprir  a  lexislación  existente  sobre  especies  invasoras  queda  patente 
en  determinadas  iconas  de  noso  paisaxes,  como  é  o  caso  da  llla  Pancha  (Ribadeo)  ou  a  Torre  de 
Hércules  (A  Coruña),  onde  a  superficie  do  terreo  contigua  aos  elementos  construtivos,  en  lugar  conservar 
a  vexetación  nativa  e  características  dos  medios  de  acantilados,  aparece  dominada  por  especies 
invasoras. 


Illa  Pancha  ( Carboprotus )  e  Torre  de  Hércules  ( Arthoteca  e  Carpobrotus)  cubertas  porAliens. 


Guía  de  campo  para  a  interpretación  do  feísmo  na  paisaxe  galega 


Typus:  Koala 


Un  dos  principais  retos  na  conservación  da  paisaxe  de  Galicia  é  a  eucaliptización  que  se  apodera  sen 
ningún  tipo  de  control  de  amplas  superficies  do  territorio  galego.  Os  primeiros  eucaliptos  (ocalipto, 
eucalipto,  alcalipto,  etc)  chegaron  a  Galicia  fai  menos  170  anos  procedentes  de  Australia.  Arribaron 
inicialmente  como  unha  curiosidade  botánica,  obxecto  de  ensaio  e  aclimatación,  para  converterse 
posteriormente  rapidamente  na  "árbore  marabilla",  un  eficiente  antídoto  para  loitar  contra  as  gripes 
terciarias  e  todo  tipo  de  inmundicias  nacidas  nos  humidais.  As  incertas  capacidades  hixiénicas  viñan 
acompañadas  cunha  esaxeración  da  calidade  e  utilidade  da  súa  madeira,  útil  para  construír  barcos  e 
pontes,  obter  travesas  para  o  ferrocarril  ou  pavimentos  para  as  rúas.  Estas  e  outras  virtudes  propiciaron  o 
inicio  da  súa  difusión  territorial,  apoiada  polos  servizos  oficiais  que  prodigaban  en  exceso  os  seus 
beneficios,  á  vez  que  distribuían  plantas  obtidas  nos  viveiros  oficiais. 

Décadas  máis  tarde  cando  a  tecnoloxía  da  industria  da  celulosa  se  puido  adaptar  á  escasa  lonxitude  das 
fibras  da  madeira  de  Eucalyptus,  este  inicia  unha  vertixinosa  expansión  territorial  superando  actualmente 
a  superficie  ocupada  polos  diversos  grupos  de  especies  nativas  ou  polas  repoboacións  artificiais  de 
coníferas.  0  proceso  de  eucaliptización  de  Galicia  realizouse  e  realízase  sen  ningún  tipo  de 
racionalidade,  sen  consideracións  ambientais,  ecolóxicas  ou  culturais.  0  incremento  de  superficie  que 
mostran  os  eucaliptais  en  Galicia  conseguiuse  cortando  a  feito  ou  a  matarrasa  as  fragas,  carballeiras, 
soutos,  bosques  aluviais  e  de  ribeira.  Destruíndo  brañas,  turbeiras,  queirogais  secos,  marismas,  e  coa 
súa  destrución  a  de  enclaves  de  especies  endémicas  ou  en  perigo  de  extinción.  Así  como  grandes 
superficies  ocupadas  por  prados  e  labradíos.  Plantáronse  e  séguense  plantando  eucaliptos  sobre  as 
medoñas  e  castros,  sobre  as  citanias  romanas  ou  os  campos  de  petroglifos.  A  maior  parte  da  superficie 
ocupada  por  Eucalyptus  correspóndese  a  predios  onde  o  eucalipto  se  comporta  como  unha  especie 
cultivada,  pero  ademais  existe  unha  porción  significativa  de  eucaliptais  conformada  en  áreas  onde  estes 
non  foron  cultivados  directamente  polo  home  actuando  como  unha  especie  exótica  invasora. 


Alfonso  Daniel  Rodríguez  Castelao  foi  un  dos  primeiros  en  posicionarse  en  relación  co  impacto  que  os 
eucaliptais  provocan  sobre  a  paisaxe  de  Galicia.  Segundo  palabras  de  Castelao:  "0  eucalipto  estragou  a 
paisaxe  galega:  desnaturalizouno".  0  máis  dramático  desta  expresión  é  que  a  mesma  se  expresa  nun 
momento  onde  o  eucaliptal  e  a  eucaliptización  de  Galicia  se  atopaba  nos  albores  da  súa  expansión,  xa 
que  a  situación  na  actualidade  resulta  moito  máis  dramática  que  a  comentada  polo  propio  Castelao. 

Eucaliptos  invadindo  unhafraga  no  Paque  Natural  das  Fragas  do  Eume. 


Souto  no  Valadouro  invadido  por  Eucalyptus.  A  defoliación  deste  débese  á  acción  do  gorgullo  do  eucalipto 
{Gonipterus  scutellatus). 

Typus:  Cemiterio  de  Ferralla 


Carmelo  Larrea  é  autor  da  canción  "Dos  cruces"  que  nunha  das  súas  estrofas  proclama  "Estan  clavadas 
dos  cruces  /  en  el  Monte  del  Olvldo  /  por  dos  amores  que  han  muerto  /  sln  haberse  comprendido".  En 
Galicia  os  nosos  esquecidos  e  incomprendidos  montes,  sempre  tiveron  unha  cruz,  en  ocasións  a 
relixiosa,  noutras  máis  frecuentemente  o  seu  uso  irracional  e  insostible  que  os  transformou  en  montes 
calvos.  Coa  chegada  da  modernidade,  nos  montes  galegos  craváronse  centenares  de  cruces, 
transformando  os  seus  cumios,  lombas  e  bocarribeiras  en  cemiterios  de  ferralla.  A  deterioración 
paisaxística  vai  máis  alá  da  percepción  destes  peculiares  cemiterios,  pois  con  eles  perdéronse  os 
sonoros  cantos  dos  paxaros  ou  o  murmurio  das  follas  das  árbores,  e  substituíronse  por  un  estrepitoso 
ruxir,  que  se  vai  incrementado  cando  as  altas  torres  moven  as  súas  pesadas  pas  cara  ao  vento. 


Parque  Eólico  e  vlal  do  mesmo,  Instalado  sobre  unha  turbelra  de  cobertor  no  Espazo  Natural  da 
Serra  do  Xlstral  (0  Valadouro,  Lugo).  As  turbeiras  de  cobertor  constltúen  un  dos  tipos  de  paisaxes 
naturais  máis  raros  e  fráxiles  da  Unlón  Europea,  que  en  Gallcia  foron  obxecto  dunha 
transformación  Irracional  para  a  instalaclón  de  distintos  parques  eólicos  dende  mediados  da 
década  dos  90  do  século  XX. 

Typus:  Dióxenes 


Na  paisaxe  galega  atópanse  con  demasiada  frecuencia  vertedoiros  incontrolados  nos  que  se  acumula 
unha  grande  diversidade  de  residuos  sólidos:  antigos  vehículos,  ou  preferentemente  fragmentos  ou  pezas 
destes  (pneumáticos,  baterías,  cristais,  asentos,  etc.),  ao  igual  que  de  electrodomésticos,  mobles 
domésticos  ou  de  oficina,  todo  tipo  de  plásticos  de  uso  agrícola,  entullos  xerados  en  pequenas  ou  non  tan 
pequenas  obras  por  unha  inxente  cohorte  de  Dióxenes. 


A  presenza  de  vertedoiros  incontrolados  continua  sendo  un  elemento  degradativo  das  paisaxes  de  Galicia. 


Guía  de  campo  para  a  interpretación  do  feísmo  na  paisaxe  galega 


Distintos  exemplos  da  arte  de  entullar  na  palsaxe  galega. 


Guía  de  campo  para  a  interpretación  do  feísmo  na  paisaxe  galega 


Typus:  Incivicus 


Aquel  que  observe  con  detemento  a  paisaxe  galega  poderá  decatarse  da  abundancia  de  cans  de  razas 
perigosas  ou  non  perigosas  aos  que  os  seus  donos  permiten  deambular  sen  ningún  control  por  praias, 
dunas,  humidais  ou  calquera  tipo  de  ecosistema.  Cun  pouco  de  paciencia  e  unha  boa  óptica  poderá 
comprobar  como  os  cánidos  se  internan  nas  áreas  de  cría  ou  descanso  de  aves  e  réptiles,  depredando  a 
aqueles  individuos  que  se  atopan  no  seu  camiño.  Os  cánidos  actúan  seguindo  o  seu  instinto  animal,  pero 
os  donos  destes  fano  de  forma  incívica,  cando  non  vulnerando  disposicións  legais. 


Cacharela  improvisada  sobre  unha  duna  gris  no  espazo  natural  Complexo  Ons  -  0  Grove  (Pontevedra),  á 
esquerda  un  can  de  raza  perigosa  sen  correa  nin  bozo. 


O  comportamento  incívico  sobre  a  paisaxe  non  se  limita  á  presenza  de  cans  senón  que  tamén  móstrase 
na  teima  tan  hispana  de  circular  con  vehículos  a  motor  sobre  ecosistemas  de  elevada  fraxilidade  ou 
mesmo  sobre  os  viais  restrinxidos  ao  uso  peonil.  En  Galicia  os  efectos  negativos  da  circulación  e 
estacionamento  de  quads,  vehículos  4x4,  vehículos  turísticos,  motos,  bicicletas  e  cabalarías  afectan 
especialmente  a  praias,  sistemas  dunares,  áreas  cimeiras  de  acantilados,  así  como  en  diversos  tipos  de 
humidais  e  matogueiras,  provocando  alteracións  e  perdas  da  superficie  de  hábitats  prioritarios  e  de 
enclaves  que  albergan  especies  de  flora  e  fauna  silvestre  estritamente  protexidas.  Ademais,  os  vehículos 
e  cabalarías  actúan  de  forma  moi  eficaz  dispersando  froitos  e  sementes  de  plantas  invasoras,  así  como 
creando  medios  alterados  nas  que  estas  logran  doadamente  establecerse. 

Nos  últimos  anos  os  responsables  do  turismo  galego  intentan  complementar  a  oferta  turística  tradicional, 
centrada  no  visitante  ligado  ao  Camiño  de  Santiago,  con  ofertas  nas  que  se  promove  o  verdor  e  riqueza 
das  nosas  paisaxes.  Esta  labor  pode  resultar  contraproducente  se  non  se  acompaña  de  medidas 
axeitadas  para  a  xestión  racional  do  uso  público  que  elimine  a  anarquía  existente  no  tránsito, 
estacionamento  e  esparexemento  de  todo  tipo  de  vehículos,  animais  de  compañía  e  persoas  sobre 
hábitats  fráxiles,  máis  aínda  cando  este  tipo  de  actuacións  degradantes  se  realizan  en  espazos  naturais. 
Os  posibles  turistas  que  cheguen  a  Galicia  buscando  paisaxes  ou  ecosistemas  singulares  quedarán 
atónitos  ao  comprobaren  que  no  Finisterre  de  Europa  reina  a  insostibilidade. 

Circulación  e  estacionamento  sobre  hábitats  prioritarios  en  distintos  espazos  naturais  galegos. 

